title: Eduard Taaffe

text: Eduard von Taaffe (24. helmikuuta 1833 Wien – 29. marraskuuta 1895 Ellischau, Böömi) oli itävaltalainen kreivi ja poliitikko, joka toimi Itävallan pääministerinä vuosina 1868–1870 ja 1879–1893. Hänen hallituksensa oli keisari Frans Joosef I:n ajan pitkäikäisin.


title: Eduard Taaffe

text: Taaffen sukujuuret olivat Irlannissa. Hänen esi-isänsä, Carlingfordin jaarli Francis Taaffe oli asettunut 1600-luvun lopulla Itävallan palvelukseen. Eduard Taaffe peri irlantilaisilta esi-isiltään Taaffen varakreivin ja Ballymoten paronin arvon. Hän oli keisari Frans Joosefin nuoruudenystävä. Aloitettuaan virkamiesuransa vuonna 1852 Taaffe yleni nopeasti. Hänet nimitettiin 1863 Salzburgin ja 1867 Ylä-Itävallan käskynhaltijaksi. Hän oli maaliskuusta 1867 alkaen sisäministerinä Friedrich Ferdinand von Beustin hallituksessa ja Beustin siirryttyä saman vuoden kesäkuussa valtakunnankansleriksi Taaffesta tuli joksikin aikaa vt. pääministeri. Hän vaikutti merkittävästi muun muassa Itävalta-Unkarin kompromissin toimeenpanoon Itävallan puoliskossa valtakuntaa. Joulukuussa 1867 nimitetyssä Karl von Auerspergin hallituksessa Taaffe oli puolustusministerinä ja pääministerin sijaisena. Hän puolusti hallituksen reformipolitiikkaa keisarin suuntaan. Taaffe nimitettiin Auerspergin tilalle pääministeriksi vuonna 1868. Hän kannatti myönnytysten tekemistä itsehallintoa vaativille tšekeille ja valtakunnan eteläslaaveille, mitä osa hänen hallituksensa ministereistä ei hyväksynyt. Tämä johti hallituksen kaatumiseen tammikuussa 1870.


title: Eduard Taaffe

text: Taaffe toimi uudelleen sisäministerinä Alfred Józef Potockin hallituksessa 1870–1871 ja Karl von Stremayrin hallituksessa 1879. Vuosina 1871–1879 hän oli Tirolin käskynhaltijana ja pyrki sovittelemaan alueen saksalaisen ja italialaisen väestön kielikiistoja. Palattuaan pääministeriksi elokuussa 1879 Taaffe onnistui muodostamaan kirkon asemaa puolustaneista itävaltalaisista sekä tšekkiläisistä ja puolalaisista maanomistajista koostuneen konservatiivisen koalition eli niin sanotun rautarenkaan, joka piti hänet vallassa seuraavat 14 vuotta. Hän sai pidettyä valtakunnan kansalliset ristiriidat aisoissa tekemällä maltillisia myönnytyksiä puolalaisille ja tšekkiläisille nationalisteille. Vuoden 1880 kieliasetus antoi tšekin kielelle jalansijan Böömin ja Määrin alueen hallinnossa, mikä auttoi sitomaan tšekit valtakunnan hallintoon. Taaffen hallitus myös laajensi äänioikeutta vuonna 1882 toteutetulla reformilla.


title: Eduard Taaffe

text: Ajan mittaan tšekkinationalistien vaatimukset kasvoivat eikä Taaffe saanut enää hallituksensa takana ollutta koalitiota pysymään kasassa. Hallitusta vastustanut nuortšekkiläinen puolue lisäsi huomattavasti kannatustaan vuoden 1891 vaaleissa, minkä jälkeen Taaffe onnistui kokoamaan uuden enemmistökoalition saksankielisistä liberaaleista, puolalaisista ja Karl Siegmund von Hohenwartin johtamista konservatiiveista. Taaffe joutui eroamaan valtakunnanneuvoston hylättyä marraskuussa 1893 hallituksen esityksen uudesta äänioikeuden laajentamisesta.


title: Julian Schmitz

text: Julian Frank Schmitz (15. syyskuuta 1881 Hoboken, New Jersey – ?) oli yhdysvaltalainen voimistelija ja olympiamitalisti. Hän kilpaili vuoden 1904 kesäolympialaisissa Saint Louisissa, jossa hän oli mukana saamassa joukkuevoimistelussa hopeaa ja jäi moniottelun yksilökilpailussa 57. sijalle.


title: Otto Steffen

text: Otto I. Steffen (9. elokuuta 1874 Oberstein – ?) oli saksalaissyntyinen voimistelija ja olympiamitalisti. Hän muutti Yhdysvaltoihin vuonna 1890 ja sai sen kansalaisuuden 1900.


title: Otto Steffen

text: Steffen oli 1890-luvulla yksi Yhdysvaltain huippuvoimistelijoista. Hän kilpaili vuoden 1904 kesäolympialaisissa Saint Louisissa ja oli siellä mukana saamassa hopeaa joukkuevoimistelussa. Hän kilpaili myös yksilölajeissa, mutta ei päässyt niissä mitalisijoille. Hän opetti vuoteen 1911 saakka voimistelua Yhdysvaltain laivastoakatemiassa.


title: Martin Seligman

text: Martin E. P. ”Marty” Seligman (s. 12. elokuuta 1942 Albany, New York) on yhdysvaltalainen psykologi, kouluttaja ja kirjailija.


title: Martin Seligman

text: Hänen teoriansa opitusta avuttomuudesta oli arvostettu tutkijoiden ja kliinisen psykologian keskuudessa. Seligmanin ja kumppaninsa pohjasivat löydöksensä opitusta avuttomuudesta muun muassa koirilla vuonna 1965 tekemiinsä klassisen ehdollistamisen eläinkokeisiin opitun avuttomuuden kehittymisestä. Sittemmin Seligman joutui kuitenkin hylkäämään 1970-luvun lopulla osan eläinkokeisiin liittämästään ja ihmisiin yleistämästään masennuksen ja opitun avuttomuuden mallista. Tilalle otettiin psykiatri Aaron T. Beckin kognitiivisen mallin kaltainen lähestyminen. Seligman siirtyi täysin ihmisillä tehtyihin koejärjestelyihin. Alkuperäinen näkemys opitusta avuttomuudesta on myöhemmin muun muassa biologisen näytön seurauksena jouduttu hylkäämään virheellisenä. Eläinten havaittiinkin oppivan alkuperäisissä ehdollistamiskokeessa hallitsemaan kipua eikä oppivan avuttomuutta.


title: Martin Seligman

text: Seligman kuuluu positiivisen psykologian tunnetuimpiin edustajiin.


title: Martin Seligman

text: Haggbloomin Amerikan psykologiyhdistyksen (APA) jäsenkyselyyn pohjautuva ja siten yhdysvaltalaista näkökulmaa esilletuova tutkimus tunnetuista psykologeista 1900-luvulla nimesi Seligmanin 13:nneksi useimmin lainatuksi psykologiksi amerikkalaisissa psykologian oppikirjoissa ja kaiken kaikkiaan 31. ansioituneimmaksi psykologiksi tässä viiteryhmässä.


title: Martin Seligman

text: Seligman on psykologian professori Pennsylvanian yliopiston psykologian laitoksella. Hän oli aiemmin laitoksen kliinisen koulutusohjelman johtaja ja nykyään yliopiston positiivisen psykologian keskuksen johtaja. Seligman valittiin Yhdysvaltain psykologisen liiton (APA:n) presidentiksi vuonna 1998. Hän on APA:n eletronisen "Ehkäisy ja hoito" -julkaisun perustajajäsen sekä päätoimittaja.


title: Martin Seligman

text: Martin Seligmanilta on suomennettu teokset "Optimistin käsikirja" ja "Aito onnellisuus: Positiivisen psykologian keinoin täyteen elämään".


title: Saint-George Ashe

text: Saint-George Ashe (23. toukokuuta 1871 Malta – 24. heinäkuuta 1922 St Leonards-on-Sea, Yhdistynyt kuningaskunta) oli brittiläinen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja sai siellä yksikössä pronssimitalin ajalla 8.15,6.


title: Kedvesem

text: ”Kedvesem” () on unkarilaisen ByeAlexin esittämä kappale. Se edusti Unkaria Eurovision laulukilpailussa 2013. ByeAlex on itse säveltänyt ja sanoittanut kappaleen yhdessä unkarilaisen DJ Zoohackerin (Zoltán Palásti Kovács) kanssa.


title: Filippiinienmeren taistelu

text: Filippiinienmeren taistelu oli toisessa maailmansodassa liittoutuneiden ja Keisarillisen Japanin laivaston välinen meritaistelu, joka käytiin Filippiinienmerellä 19. - 20. kesäkuuta 1944.


title: Filippiinienmeren taistelu

text: Taistelussa japanilaiset menettivät lentotukialukset "Shōkakun", "Taihon" ja "Hiyōn" sekä 645 lentokonetta. Lisäksi lentotukialukset "Zuikaku", "Junyō" ja "Chiyoda" sekä taistelulaiva "Haruna" vaurioituivat pahoin. Kaikkiaan 3 163 japanilaista merimiestä sai surmansa. Yhdysvaltalaiset eivät menettäneet yhtään alusta, mutta taistelulaiva "USS South Dakota" vaurioitui pahoin. Lisäksi 123 lentokonetta ammuttiin alas.


title: Filippiinienmeren taistelu

text: Amerikkalaiset halusivat vallata Mariaanien saariryhmän, jotta uudet B-29-pommikoneet saisivat tukikohtia, joista lennot Japanin mantereelle olisivat mahdollisia.


title: Filippiinienmeren taistelu

text: Yhdysvaltain 5. laivaston tukema maihinnousu Saipanille alkoi 16. kesäkuuta. Japanilaiset olivat keskittäneet alueelle vara-amiraali Ozawan johtaman Liikkuvan laivaston.


title: Filippiinienmeren taistelu

text: Ozawan lähettämät tiedustelukoneet havaitsivat yhdysvaltalaisia laivoja varhain aamulla 19. kesäkuuta ja ilmoittivat niistä radiossa. Osa niistä ammuttiin alas.


title: Filippiinienmeren taistelu

text:
Tukialukset lähettivät kahdessa aallossa voimakkaan hyökkäyksen amerikkalaisten kimppuun.
Ensimmäisen aallon 69 konetta lähtivät kello 8.30. Niistä menetettiin 42. Ainoa saavutus oli pommiosuma taistelulaiva "USS South Dakotaan". Toinen aalto lähti noin 20 minuuttia myöhemmin. Sen 128 koneesta menetettiin 97.


title: Filippiinienmeren taistelu

text: Ozawa lähetti vielä kolmannen ja neljännen hyökkäyksen, mutta nekään eivät saavuttaneet menestystä. Kaikki hyökkäykseen lähti 373 konetta, joista menetettiin yli 300.


title: Filippiinienmeren taistelu

text: Amerikkalaiset ryhtyivät kutsumaan näitä taisteluita suureksi kalkkunajahdiksi ()).


title: Filippiinienmeren taistelu

text:
Yhdysvaltalaiset eivät onnistuneet paikantamaan japanilaisten laivaston sijaintia tutkalla. Yhdysvaltain laivaston sukellusvene "USS Albacore" kuitenkin onnistui paikantamaan joitakin japanilaisia sotalaivoja, mutta epäonnistui hyökkäyksessään optimaalisesta hyökkäysasemasta huolimatta. Epäonnistumisen aiheutti tietokoneohjatun laukaisujärjestelmän pettäminen. Torpedot laukaistiin käsitähtäyksellä kohti lähintä lentotukialusta, "Taihōa", mutta ne aiheuttivat vain pientä tuhoa.
Ne kuitenkin johtivat siihen, että höyrystynyttä lentobensiiniä alkoi kertyä aluksen sisään. Jostakin tuli aikanaan kipinä ja Taihō räjähti kello 15.32


title: Filippiinienmeren taistelu

text: Toinen sukellusvene, "USS Cavalla", ampui kuusi torpedoa kohti "Shōkakua". Kolme torpedoa osui kohteeseensa kello 11.57 ja alus upposi pian.


title: Filippiinienmeren taistelu

text: Myöhemmin iltapäivällä amerikkalaiset lähettivät 216 konetta hyökkäykseen kohti vetäytyviä japanilaisia. Ne saavuttivat kaukana olleet japanilaiset ja upottivat kaksi säiliöalusta ja lentotukialus "Hiyōn" sekä saivat pahan osuman lentotukialus "Zuikakuun"..


title: Filippiinienmeren taistelu

text: Japanilaiset vetäytyivät Filippiinienmereltä myöhemmin illalla, mikä päätti taistelun. Japani kärsi korvaamattomia tappioita jo valmiiksi alimiehitettyyn laivastoonsa. Yhdysvaltalaiset tuhosivat kahden päivän aikana 90 prosenttia laivaston ilmavoimista, jonka uudelleenkokoamiseen japanilaiset olivat käyttäneet suurimman osan vuodesta. Varsinkin lentäjistä oli pulaa..


title: Raoul Paoli

text: Raoul Lucien Paoli (24. marraskuuta 1887 Courtalain – 23. maaliskuuta 1960 Pariisi) oli ranskalainen soudun olympiamitalisti, yleisurheilija ja painija. Hän voitti myös kansalliset mestaruudet nyrkkeilyssä ja rugbyssa.


title: Raoul Paoli

text: Vuoden 1900 kesäolympialaisissa Pariisissa Paoli oli mukana saamassa pronssia perämiehellisessä kaksikossa. Vuoden 1912 kesäolympialaisissa Tukholmassa hän kilpaili raskaansarjan kreikkalais-roomalaisessa painissa ja kuulantyönnössä, ja sekä Antwerpenin kesäolympialaisissa 1920 että Pariisin kesäolympialaisissa 1924 hän osallistui pelkkään kuulantyöntöön. Vuoden 1928 kesäolympialaisissa Amsterdamissa Paoli kilpaili kuulantyönnössä ja kiekonheitossa.


title: Siperianlepinkäinen

text: Siperianlepinkäinen ("Lanius cristatus") on aasialainen lepinkäisten heimoon kuuluva varpuslintu, joka risteytyy joskus pikkulepinkäisen kanssa.


title: Siperianlepinkäinen

text: Siperianlepinkäinen on 17,5–20 cm pitkä. Koiraalla on punaruskea selkäpuoli, musta naamari, leveä valkoinen silmäkulmanjuova ja valkoinen kurkku. Vatsapuoli on syvän kellanruskea. Sukupuolet ovat lähes samannäköiset, mutta koiraan naamari on mustempi ja naaraan rinnassa on aina heikkoa poikkijuovitusta.


title: Siperianlepinkäinen

text: Siperianlepinkäinen pesii Itä- ja Pohjois-Aasiassa ja talvehtii Etelä- ja Kaakkois-Aasiassa. Euroopassa laji on harvinainen harhailija. Lajin kokonaispopulaatiota ei tiedetä, mutta laji on luokiteltu elinvoimaiseksi.


title: Siperianlepinkäinen

text: Siperianlepinkäinen pesii soilla, metsäaukioilla ja metsäaroilla.


title: Leopold Wohlrab

text: Leopold Wohlrab (22. maaliskuuta 1913 – 5. tammikuuta 1981) oli itävaltalainen käsipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa hopeaa saaneeseen joukkueeseen.


title: Friedrich Wurmböck

text: Friedrich ("Fritz") Wurmböck (2. elokuuta 1903 – 26. marraskuuta 1987) oli itävaltalainen käsipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa hopeaa saaneeseen joukkueeseen.


title: Unicef-kävely

text: Unicef-kävely on kävelytapahtuma, jonka järjestää Unicef. Tapahtuma on lähtöisin Alankomaista. Suomessa tapahtuma on järjestetty vuodesta 1998 lähtien, ja siihen osallistuu Suomessa vuosittain lähes 200 000 lasta ja nuorta.


title: Paul Vasseur

text: Paul Henri Vasseur (10. lokakuuta 1884 Lille – 12. lokakuuta 1971 Saint-Didier) oli ranskalainen vesipalloilija, uimari ja olympiamitalisti. Hän kuului vuoden 1900 kesäolympialaisissa Pariisissa vesipallossa pronssia saaneeseen joukkueeseen. Vasseur osallistui uimarina Ateenan vuoden 1906 välikisoihin, vesipalloilijana Tukholman vuoden 1912 kesäolympialaisiin ja sekä vesipalloilijana että uimarina Antwerpenin kesäolympialaisiin 1920.


title: Kauhea kankkunen 3

text: Kauhea kankkunen 3 on vuonna 2013 ensi-iltansa saanut yhdysvaltalainen komediaelokuva, joka on "Kauhea kankkunen" -trilogian viimeinen osa. Elokuvan on ohjannut Todd Phillips, ja pääosissa esiintyvät Bradley Cooper, Ed Helms, Zach Galifianakis ja Ken Jeong.


title: Kauhea kankkunen 3

text: Kaksi vuotta Bangkokin jälkeen, Leslie Chow karkaa vankilasta käyttäen mellakkaa harhautuksena. Samaan aikaan Amerikassa, Alan Garner aiheuttaa kahdenkymmenen auton ketjukolarin ostettuaan kirahvin ja viedessään sitä kotiin lyöden sen pään moottoritie siltaan. Alanin isä kuolee sydänkohtaukseen järkytyksestä poikansa teoista. Alanin kaverit ("susilauma") päättävät järjestää väliintulon kuultuaan Alanin olleen jo pitkään ilman ADHD-lääkitystään. Viedessään Alania ”Uusiin tuuliin” Arizonaan, "susilauman" auto suistetaan tieltä ja heidät otetaan panttivangiksi. Rikollisjoukkoa johtaa mies nimeltä Marshall (John Goodman) ja "musta Doug" (Mike Epps) on hänen turvallisuuspäällikkönsä.


title: Kauhea kankkunen 3

text: Marshall kertoo kuinka vuosia sitten Chow varasti toisen puolikkaan hänen itse varastamastaan 84 miljoonan dollarin arvoisesta kultaharkkosaaliista. Ja koska Alan oli ainoa, joka oli ollut yhteydessä Chow'iin tämän paon jälkeen, hän käskee "susilaumaa" tuomaan Chow'n ja kullan takaisin hänelle. Hän ottaa Dougin panttivangiksi ja uhkaa tappaa tämän, ellei "susilauma" löydä Chow'ia kolmen päivän kuluessa. Alan järjestää tapaamisen Chow'n kanssa Tijuanassa, missä Stu ja Phil yrittäisivät huumata hänet. Alan kuitenkin vahingossa paljastaa heidät. Chow suostuttelee heidät auttamaan hakemaan kätketyt kultaharkot meksikolaisen huvilansa kellarista. Mutta saatuaan kullan Chow pakenee ja aktivoi hälytysjärestelmän.


title: Kauhea kankkunen 3

text: Marshall kuitenkin vapauttaa heidät ja paljastaa Chow'n valehdelleen. Marshall oli huvilan oikea omistaja ja Chow'n viemä kulta olikin se mitä hän ei ollut alun perin vienyt. Marshall antaa heille vielä mahdollisuuden, mutta tappaa mustan Dougin. Philin puhelimen kautta kaverukset jäljittävät Chow'n Las Vegasiin. He kuulevat panttilainaamon omistajalta, Cassieltä (Melissa McCarthy), Chow'n vaihtaneen yhden kultaharkon 18 000 dollariin ja Stun entinen rakastaja, Jade (Heather Graham), kertoo Chow'n varanneen kattohuoneiston Caesars Palace-hotellista. Phil ja Alan hiipivät katolle, mutta Chow hyppää laskuvarjolla alas. Stu saa hänet kiinni ja heittää hänet peräkonttiin. He vievät tämän ja kullan Marshallille, joka ampuu peräkonttiin tappaakseen Chow'n. Mutta Alan oli vapauttanut Chow'n, joka tappaa Marshallin.


title: Kauhea kankkunen 3

text: Chow päästää "susilauman" menemään ja tarjoaa yhtä kultaharkoistaan Alanille. Alan kieltäytyy ja tulee siihen tulokseen, ettei Chow ole hänelle hyväksi. Philin, Stun ja Dougin lähtiessä Alan jää Vegasiin ja pyytää Cassieta treffeille. Puolen vuoden kuluttua he menevät naimisiin. Aloittaakseen vastuullisemman elämän Alan lakkauttaa "susilauman", mutta haluaa silti pysyä ystävinä muiden kanssa.


title: Kauhea kankkunen 3

text: Lopputekstien välissä näytetään kohtaus, jossa häiden jälkeen Alan, Cassie ja Phil heräävät olohuoneesta ja ilmenee, että heillä on taas ollut yksi sekava ilta, jota he eivät muista. Stu ilmestyy toisesta huoneesta rintaimplanttien kera. Alan muistaa kuinka hääkakku oli lahja Chow'lta, joka ilmestyy alastomana toisesta huoneesta katanan kanssa.


title: Elderdawn

text: Elderdawn on vuonna 2002 perustettu espanjalainen melodinen death metal/power metal -yhtye.


Työväeninternationaalin ranskalainen osasto (, SFIO) oli vuosina 1905–1969 Ranskassa toiminut sosialistinen puolue. Se oli nykyisen Sosialistisen puolueen ("Parti socialiste") edeltäjä.


title: Työväeninternationaalin ranskalainen osasto

text: Ranskan työväenliike oli 1800-luvun lopussa hajanainen ja maassa toimi viisi kilpailevaa sosialistista puoluetta. Vuosina 1899, 1900 ja 1901 pidetyt kokoukset voimien yhdistämiseksi eivät johtaneet tuloksiin. SFIO syntyi vuonna 1905 yhdistämällä kaksi muutamaa vuotta aiemmin perustettua puoluetta: Jules Guesden ja Édouard-Marie Vaillantin johtama "Parti Socialiste de France", joka vastusti osallistumista porvarillisiin hallituksiin sekä maltillisempi "Parti Socialiste Français", jonka perustajat olivat valmiita hyväksymään hallitusyhteistyön. Uuden puolueen nimi viittasi sen jäsenyyteen toisessa internationaalissa. Porvarillisiin hallituksiin osallistuneet sosialistit, kuten Alexandre Millerand, Aristide Briand ja René Viviani joutuivat SFIO:n ulkopuolelle.


text: SFIO:n alkuvuosina sen johtajana toimi Jean Jaurès, jonka aikana kannatus kasvoi nopeasti. Puolue sai vuoden 1906 vaaleissa Ranskan edustajainkamariin 50 edustajaa ja vuonna 1914 jo 102. Puoluetta kuitenkin vaivasivat sisäiset erimielisyydet etenkin jyrkempien vallankumouksellisten ja maltillisten reformistien välillä. Kiistoja aiheuttivat muun muassa teollisuuden kansallistaminen, puolueen suhde ammattiliittoihin sekä yhteistyö porvarillisten puolueiden kanssa. Ensimmäisen maailmansodan syttyessä pasifismia kannattanut Jaurès joutui kiihkokansallismielisen fanaatikon murhaamaksi. Saksan julistettua sodan Ranskalle SFIO asettui kannattamaan sotaponnistuksia ja suurin osa sen jäsenistä tuki ”pyhää liittoa” ("union sacrée") eli koko poliittisen kentän halki ulottuvaa kansallista yhtenäisyyttä sodan aikana.


text: Vuoden 1920 puoluekouksessa yli kolme neljäsosaa kokousedustajista kannatti SFIO:sta irtautumista ja perusti Ranskan kommunistisen puolueen (PCF). Hajoamisestaan huolimatta SFIO pääsi pian uudelleen jaloilleen ja vuoden 1936 vaaleissa siitä tuli edustajainkamarin suurin puolue ja Léon Blumin johtaman kansanrintamahallituksen selkäranka. Toisen maailmansodan aikana pääosa puolueesta tuki Ranskan vastarintaliikettä ja Charles de Gaullea. Sodan jälkeen SFIO muodosti yhteishallituksen kommunistien ja kristillisdemokraattisen Mouvement Républicain Populairen kanssa, mutta 1940-luvun lopulla sen jäsenmäärä ja kannatus alkoivat laskea. Vuoden 1945 vaaleissa puolue oli saanut 23 prosenttia äänistä, mutta pian vaalikannatus putosi noin 15 prosenttiin. SFIO:n ja PCF:n yhteistyö mureni 1950-luvun kuluessa.


text: SFIO:n johto tuki vuonna 1958 de Gaullen valtaanpaluuta ja viidennen tasavallan perustamista, mutta useimmat pettyivät pian de Gaullen politiikkaan. 1960-luvulla puolue muodosti vaaliliittoja PCF:n kanssa ja molemmat puolueet tukivat yhdessä François Mitterrandia vuoden 1965 presidentinvaaleissa. Keskustavasemmistolaisten voimien kokoamiseksi SFIO osallistui myös Demokraattisen ja sosialistisen vasemmiston liiton ("Fédération de la Gauche Démocrate et Socialiste") perustamiseen. Puolueen kannatus saavutti aallonpohjansa vuoden 1969 presidentinvaaleissa, joissa SFIO:n ehdokas sai vain 5 prosenttia äänistä. Tämän jälkeen SFIO lakkautettiin ja PS perustettiin sen seuraajaksi.


title: Dancing Stage: Mario Mix

text: Dancing Stage: Mario Mix (Japanissa "Dance Dance Revolution with Mario" ダンスダンスレボリューション ウィズ マリオ "Dansu Dansu Reboryūshon Uizu Mario" ja Pohjois-Amerikassa "Dance Dance Revolution Mario Mix") on Konamin kehittämä ja Nintendon vuonna 2005 julkaisema musiikkipeli Nintendo GameCubelle. Se on "Dance Dance Revolution"-sarjan ensimmäinen Nintendon konsolille julkaistu peli, joka on julkaistu myös Japanin ulkopuolella.


title: Dancing Stage: Mario Mix

text: "Dancing Stage: Mario Mix" sisältää pääasiassa hahmoja, musiikkia sekä paikkoja Mario-pelisarjaan perustuvista paikoista. Pelin mukana tulee aina myös tanssiohjain.


title: Kaija Vähätupa

text: Kaija Lahtinen (o.s. Vähätupa, s. 28. maaliskuuta 1943 Tampere) on suomalainen kilpauransa lopettanut koripalloilija.


title: Kaija Vähätupa

text: Vähätupa edusti Tampereen Pyrintöä naisten SM-sarjassa. Hän kuului Suomen maajoukkueen kokoonpanoon vuonna 1964 ottelussa Ruotsia vastaan muttei tehnyt pisteitä.


title: Kaija Vähätupa

text: Vähätupa pelasi pesäpalloa SM-sarjassa vuosina 1959–1960. Hän työskenteli liikuntaneuvojana.


title: Marja-Liisa Vähätupa

text: Marja-Liisa Vähätupa on suomalainen kilpauransa lopettanut koripalloilija.


title: Marja-Liisa Vähätupa

text: Vähätupa on Tampereen Pyrinnön kasvatti ja edusti seuraa naisten SM-sarjassa. Hän kuului Suomen maajoukkueen kokoonpanoon vuonna 1960 ottelussa Ruotsia vastaan, muttei tehnyt pisteitä.


title: Léon Lécuyer

text: Léon Alfred Lécuyer (8. huhtikuuta 1855 Pariisi – marraskuu 1915) oli ranskalainen ampuja ja olympiamitalisti. Hän kilpaili vuoden 1908 kesäolympialaisissa Lontoossa, jossa hän oli mukana saamassa joukkueen jäsenenä pronssia 50 ja 100 jaardin pienoiskiväärin makuukilpailussa. Samoissa kisoissa hän jäi 50 jaardin vapaapistoolissa yksilökilpailijana 30. sijalle.


title: Léon Lécuyer

text: Lécuyer osallistui myös miekkailijana säilän yksilökilpailuun Pariisin vuoden 1900 kesäolympialaisissa.


title: Julius Braathe

text: Julius Olaissen ("Jul") Braathe ("Olaissen"; 4. toukokuuta 1874 Trøgstad – 8. heinäkuuta 1914 Kolbotnvannet) oli norjalainen ampuja ja olympiavoittaja. Hän oli vuoden 1908 kesäolympialaisissa Lontoossa mukana voittamassa joukkueen kanssa kultaa 300 metrin vapaakiväärin asentokilpailussa. Ateenan välikisoissa 1906 hän kuului siinä hopeaa saaneeseen joukkueeseen ja sijoittui 300 metrin vapaakiväärin pystyasennossa toiseksi tuloksella 310. Braathe osallistui vielä vuoden 1912 kesäolympialaisiin Tukholmassa. Hän hukkui 40-vuotiaana.


title: Satu Saarteinen

text: Satu Saarteinen (s. 15. toukokuuta 1962 São Paulo, Brasilia) on suomalainen kilpauransa lopettanut koripalloilija.


title: Satu Saarteinen

text: Nokian Urheilijoiden kasvatti Saarteinen pelasi seuraurallaan NoU:n lisäksi Tampereen Pyrinnössä.


title: Satu Saarteinen

text: Suomen naisten maajoukkueessa Saarteinen pelasi vuosina 1980–1983 67 ottelua 9,7 pisteen keskiarvolla. Hän kuului Suomen joukkueeseen vuosien 1980 ja 1981 EM-kilpailuissa.


title: Satu Saarteinen

text: Valmentaja Rauno Mäkelän mukaan Saarteinen oli puolustustaidoiltaan ja asenteeltaan erinomainen sentteri. Huippuhetkenä Mäkelä muisti Torinossa pelatun maaottelun, jossa Saarteinen puolusti Italian tähtipelaajan heikkoon esitykseen.


title: Władysław Szuszkiewicz

text: Władysław Szuszkiewicz (12. marraskuuta 1938 Vilna – 14. marraskuuta 2007 Szczecin) oli puolalainen meloja ja olympiamitalisti. Hän sai vuoden 1972 kesäolympialaisissa Münchenissä 1 000 metrin kajakkikaksikossa pronssia. 1 000 metrin kajakkiyksikössä hän eteni vuoden 1964 kesäolympialaisissa Tokiossa semifinaaliin ja sijoittui Méxicon kesäolympialaisissa 1968 neljänneksi.


title: Władysław Szuszkiewicz

text: Szuszkiewicz meni naimisiin meloja Izabella Antonowiczin kanssa.


title: Giuseppe Franciolini

text: Giuseppe Franciolini (10. joulukuuta 1891 Sassoferrato – 16. huhtikuuta 1989) oli italialainen roomalaiskatolinen piispa. Hänet vihittiin papiksi 3. maaliskuuta 1917 ja nimitettiin Cortonan hiippakunnan johtoon 2. maaliskuuta 1932. Piispaksi vihkiminen seurasi 1. toukokuuta. Pääkonsekraattorina toimi Giulio Serafini, jota avustivat Luigi Ermini ja Nicola Cola.


title: Giuseppe Franciolini

text: Franciolini sai vuonna 1950 nimityksen Arezzon koadjuuttoripiispaksi, jona hän toimi, kunnes erosi 1956. Samanaikaisesti hän jatkoi toimintaansa Cortonan piispana, jonka tehtävistä jäi eläkkeelle 15. helmikuuta 1978. Franciolini osallistui Vatikaanin toiseen kirkolliskokoukseen.


title: Riccardo Fontana

text: Riccardo Fontana (s. 20. tammikuuta 1947 Forte dei Marmi) on italialainen roomalaiskatolinen arkkipiispa. Hänet vihittiin papiksi Pisan arkkihiippakuntaan 2. heinäkuuta 1972 ja nimitettiin Spoleto-Norcian arkkipiispaksi 16. joulukuuta 1995. Piispaksi konsekroinnin suoritti 6. tammikuuta 1996 paavi Johannes Paavali II, jota avustivat Giovanni Battista Re ja Jorge María Mejía.


title: Riccardo Fontana

text: 16. heinäkuuta 2009 Fontana sai nimityksen Arezzo-Cortona-Sansepolcron hiippakunnan johtoon arkkipiispan henkilökohtaisella arvonimellä. Hänet asetettiin uuteen virkaansa 13. syyskuuta.


title: Killing Joke (vuoden 1980 albumi)

text:
Killing Joke on brittiläisen rock-yhtye Killing Joken vuonna 1980 julkaistu debyyttialbumi.
Vuoden 2005 remasteroidun version bonus-kappaleet


title: Achille Salvucci

text: Achille Salvucci (18. heinäkuuta 1884 Cessapalombo – 18. maaliskuuta 1978) oli italialainen roomalaiskatolinen piispa. Hän sai pappisvihkimyksensä 16. maaliskuuta 1907.


title: Achille Salvucci

text: Salvucci nimitettiin 17. lokakuuta 1935 Molfetta-Giovinazzo-Terlizzin hiippakunnan johtoon. Piispaksi vihkiminen seurasi 17. marraskuuta. Pääkonsekraattorina toimi Ettore Fronzi, jota avustivat Nicola Cola ja Antonio Giordani. Salvucci osallistui Vatikaanin toiseen kirkolliskokoukseen ja jatkoi toimintaansa piispana, kunnes kuoli 93-vuotiaana virassa. Seuraajaksi astui hiippakunnan koadjuuttoripiispa Aldo Garzia.


title: William Carr (soutaja)

text: William John ("Bill") Carr (17. kesäkuuta 1876 Gortnagrace – 25. maaliskuuta 1942 Philadelphia) oli irlantilaissyntyinen soutaja. Hän muutti 1890-luvulla Yhdysvaltoihin ja kilpaili Vesper Boat Clubin jäsenenä vuoden 1900 kesäolympialaisissa Pariisissa. Hän oli siellä mukana voittamassa kultaa kahdeksikossa.


title: Luigi Marrucci

text: Luigi Marrucci (s. 24. maaliskuuta 1945 Montescudaio) on italialainen roomalaiskatolinen piispa. Hänet vihittiin papiksi Volterran hiippakuntaan 29. kesäkuuta 1970 ja nimitettiin Civitavecchia-Tarquinian hiippakunnan johtoon 25. marraskuuta 2010. Piispaksi vihkiminen seurasi 29. tammikuuta 2011. Pääkonsekraattorina toimi Luigi Moretti, jota avustivat Alberto Silvani ja Gino Reali. Marrucci asetettiin virkaansa 19. helmikuuta.


title: Alberto Silvani

text: Alberto Silvani (s. 6. syyskuuta 1946 Virgoletta di Villafranca) on italialainen roomalaiskatolinen piispa. Hänet vihittiin papiksi Pontremolin hiippakuntaan 3. lokakuuta 1970 ja inkardinoitiin yhdistettyyn Massa Carrara-Pontremolin hiippakuntaan 23. helmikuuta 1988.


title: Alberto Silvani

text: Silvani nimitettiin 8. toukokuuta 2007 Volterran piispaksi. Piispaksi konsekroinnin suoritti 29. kesäkuuta Eugenio Binini, jota avustivat Alessandro Plotti ja Mansueto Bianchi.


title: Levikset repee

text: "Levikset repee" on rap-artisti Sini Sabotagen ensimmäinen single hänen debyyttialbumiltaan "22 m²". Kappaleella vierailee JVG -yhtyeestä tuttu VilleGalle, ja sen tuotannosta vastaavat DJPP ja Jaakko Salovaara. "Levikset repee" julkaistiin 19. huhtikuuta 2013, ja sitä varten kuvattiin myös musiikkivideo. Kappale on noussut julkaisunsa jälkeen sekä Suomen virallisen singlelistan että Latauslistan ensimmäiselle sijalle. Se on ollut myös kaupallisten radiokanavien 12. soitetuin kappale.


title: Levikset repee

text: Kappale oli ehdolla The Voice -radiokanavan Vuoden 2013 kesähitti -äänestyksessä sijoittuen toiseksi. "Levikset repee" ylitti kultalevyyn oikeuttavan määrän syyskuussa 2013.


title: Levikset repee

text: Rap-artisti Mäkki julkaisi kappaleesta oman version ja musiikkivideon kesällä 2013.


title: Eugenio Binini

text: Eugenio Binini (s. 21. joulukuuta 1934 Traversetolo) on italialainen roomalaiskatolinen piispa. Hänet vihittiin papiksi 15. kesäkuuta 1957 ja nimitettiin Sovana-Pitigliano-Orbetellon hiippakunnan johtoon 3. joulukuuta 1983. Piispaksi vihkiminen seurasi 6. tammikuuta 1984. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.


title: Eugenio Binini

text: Binini sai 20. heinäkuuta 1991 nimityksen Massa Carrara-Pontremolin piispaksi, jona hän toimi, kunnes jäi eläkkeelle 19. toukokuuta 2010.


title: Marcelo Raúl Martorell

text: Marcelo Raúl Martorell (s. 1. maaliskuuta 1945 Salta) on argentiinalainen roomalaiskatolinen piispa. Hänet vihittiin papiksi Córdoban arkkihiippakuntaan 29. kesäkuuta 1970 ja nimitettiin Puerto Iguazún hiippakunnan johtoon 3. lokakuuta 2006. Piispaksi vihkiminen seurasi 8. joulukuuta. Pääkonsekraattorina toimi Adriano Bernardini, jota avustivat Domingo Salvador Castagna, Roberto Rodríguez, Fabriciano Sigampa ja Emilio Ogñénovich.


title: Gino Reali

text: Gino Reali (s. 28. tammikuuta 1948 Monteleone di Spoleto) on italialainen roomalaiskatolinen piispa. Hänet vihittiin papiksi 31. heinäkuuta 1971 Spoleton arkkihiippakuntaan ja nimitettiin Porto-Santa Rufinan hiippakunnan johtoon 23. helmikuuta 2002. Piispaksi vihkiminen seurasi 7. huhtikuuta. Pääkonsekraattorina toimi Riccardo Fontana, jota avustivat Ottorino Pietro Alberti ja Antonio Buoncristiani.


title: Antonio Buoncristiani

text: Antonio Buoncristiani (s. 20. joulukuuta 1943 Cerreto di Spoleto) on italialainen roomalaiskatolinen arkkipiispa. Hänet vihittiin papiksi 13. heinäkuuta 1968 ja nimitettiin Porto-Santa Rufinan hiippakunnan johtoon 21. heinäkuuta 1994. Piispaksi vihkiminen seurasi 1. lokakuuta. Pääkonsekraattorina toimi Agostino Casaroli, jota avustivat Jean-Louis Pierre Tauran ja Giovanni Benedetti.


title: Antonio Buoncristiani

text: 23. toukokuuta 2001 Buoncristiani sai nimityksen Siena-Colle di Val d'Elsa-Montalcinon arkkipiispaksi, jonka virkaan hänet asetettiin 24. kesäkuuta.


title: Fabriciano Sigampa

text: Fabriciano Sigampa (s. 15. syyskuuta 1936 Vichigasta) on argentiinalainen roomalaiskatolinen arkkipiispa. Hänet vihittiin papiksi La Riojan hiippakuntaan 12. joulukuuta 1970 ja nimitettiin Reconquistan hiippakunnan johtoon 9. maaliskuuta 1985. Piispaksi vihkiminen seurasi 3. toukokuuta. Pääkonsekraattorina toimi Bernardo Enrique Witte, jota avustivat Cándido Genaro Rubiolo ja Alfredo Guillermo Disandro. Sigampa asetettiin virkaansa 19. toukokuuta.


title: Fabriciano Sigampa

text: Sigampa sai 30. joulukuuta 1992 uuden nimityksen La Riojan piispaksi, joksi hänet asetettiin 25. maaliskuuta 1993. Hänet siirrettiin Resistencian arkkipiispaksi, jonka virkaan hänet asetettiin 26. helmikuuta 2006 ja jona hän toimi, kunnes jäi eläkkeelle 21. helmikuuta 2013.


title: Adams Filmin tulipalo

text: Adams Filmin tulipalo oli 27. heinäkuuta 1959 Adams Filmin pääkonttorissa Helsingissä osoitteessa Mikonkatu 13 sattunut onnettomuus, jossa tuhoutui kotimaisia elokuvia ja muuta filmimateriaalia. Kolmentoista elokuvan, muun muassa Teuvo Tulion kolmen ensimmäisen ohjauksen ainoat kopiot tuhoutuivat tulipalossa.


title: Adams Filmin tulipalo

text: Kesällä oli ollut helteistä, ja nitraattifilmit ovat erityisen paloherkkiä. 27. heinäkuuta 1959 Adams Filmin toimiston ylimmässä kerroksessa tapahtui lämpöräjähdys, jonka jälkeen liekit nousivat silminnäkijöiden mukaan useiden kymmenien metrien korkeuteen.


title: Adams Filmin tulipalo

text: Ylimmässä kerroksessa sijainnut elokuvavarasto tuhoutui tulipalossa kokonaan. Varastossa olevat filmit oli tarkoitus luovuttaa myöhemmin Suomen elokuva-arkistoon, mutta niitä ei ollut voitu luovuttaa arkiston säilytystilojen puutteen vuoksi. Kolmetoista elokuvaa tuhoutui tulipalossa siten, että niistä ei ole vielä tähän päivään mennessä löytynyt kokonaista kopiota.Lisäksi tuhoutui mm. Suomen puolustusvoimien filmimateriaalia.


title: Adams Filmin tulipalo

text: Vuonna 2007 Kansallisesta audiovisuaalisesta arkistosta löytyi kela, jossa oli "Taistelu Heikkilän talosta" (1936) -elokuvan alku- ja loppukohtaukset, yhteensä seitsemän minuuttia.


title: Adams Filmin tulipalo

text: Kalle Kaarnan elokuvien "Tukkijoella" (1937) ja "Elinan surma" (1938) luultiin myös tuhoutuneen lopullisesti tulipalossa, mutta niistä löytyivät kopiot vuonna 1998 Yhdysvalloista Michiganista.


title: Adams Filmin tulipalo

text: Myös Kaarnan elokuva "Isoviha" (1939) tuhoutui tulipalossa, mutta siitä oli myyty Ruotsiin vuonna 1940 leikkaamaton kopio, joka oli säilynyt. Kun Suomen elokuva-arkisto käynnisti 1972 vanhojen suomalaisten nitraattielokuvien pelastamisprojektin, elokuva-arkiston erikoistutkija oli etsimässä Nyrki Tapiovaaran kadonnutta "Herra Lahtinen lähtee lipettiin" (1939) -elokuvaa. Hattulassa sijaitsevasta kellarista ei kuitenkaan löytynyt Tapiovaaran elokuvaa mutta sen sijaan ruotsalaisen Ragnar Friskin "Huomispäivän sävel" (1942). Kun elokuva-arkisto lähetti tämän ja vastikään Suomesta löytyneen Pauline Bruniuksen "Elä elämäsi hymyillen" (1921) Tukholmaan, sai Suomen elokuva-arkisto vuonna 1978 vastineeksi säilyneen kopion vuoden 1939 "Isoviha"-elokuvasta.


title: Adams Filmin tulipalo

text: Muiden elokuvien osalta ollaan täysin käsikirjoitusten, silminnäkijäkuvausten ja valokuvien varassa. Tulion "Kiusaus" (1938) oli erityisen arvokas, koska se kuvattiin ennen sotia Suomenlahdella sijaitsevassa Tytärsaaressa, jonka Suomi joutui luovuttamaan talvisodan jälkeisessä rauhassa Neuvostoliitolle.


title: Adams Filmin tulipalo

text: Tulion elokuva "Taistelu Heikkilän talosta" (1936) on saatettu esittää Yhdysvalloissa tai Kanadassa, koska sillä on englanninkielinen nimi "Struggle for the House of Heikkila" ja elokuva "Nuorena nukkunut" (1937) tiedetään varmuudella esitetyn Tanskassa 13. lokakuuta 1939 nimellä "Pigen Silja – 18 Aar" ().


title: Adams Filmin tulipalo

text: Teuvo Tulion DVD-elokuvasarjan lisämateriaaleissa on otteita Ylen uutiskuvasta, jossa tulipalo näkyy.


title: Maailmanloppu (albumi)

text: Maailmanloppu on Kotiteollisuus-yhtyeen kolmastoista studioalbumi. Albumi julkaistiin normaalina CD- sekä LP-painoksena 5. heinäkuuta 2013. Albumi julkaistiin myös rajoitettuna, kahdella bonuskappaleella varustettuna kirjaversiona. Kirjaversion julkaisupäivä tuli olla 2. elokuuta 2013, mutta valmistussyistä tämä viivästyi 14. päivään.


title: Maailmanloppu (albumi)

text: Albumin ensimmäinen single "Yötä vasten" ilmestyi 1. maaliskuuta 2013. Kappaleesta on kuvattu myös musiikkivideo. Toinen single "Maailmanloppu" julkaistiin 31. toukokuuta 2013, jonka musiikkivideo julkaistiin samanaikaisesti albumin kanssa.


title: Maailmanloppu (albumi)

text: Albumi nousi Suomen virallisen listan sijalle 1. Sitä on myyty 13 369 kappaletta, mikä on kultalevyn oikeuttava määrä.


title: Maailmanloppu (albumi)

text: Kappaleet on säveltänyt Kotiteollisuus ja sovittanut Kotiteollisuus yhdessä Mikko Karmilan kanssa, ellei toisin mainita. Kaikki sanoitukset on kirjoittanut Jouni Hynynen.


title: Bernardo Enrique Witte

text: Bernardo Enrique Witte OMI (27. heinäkuuta 1926 Vardingholt – 21. helmikuuta 2015) oli saksalaissyntyinen, koko uransa Argentiinassa luonut roomalaiskatolinen piispa. Hänet vihittiin papiksi 11. huhtikuuta 1954 ja nimitettiin La Riojan hiippakunnan johtoon 14. huhtikuuta 1977. Piispaksi vihkiminen seurasi 20. toukokuuta. Pääkonsekraattorina toimi Ítalo Severino Di Stéfano, jota avustivat Cándido Genaro Rubiolo ja Sinforiano Lucas Rojo. Witte asetettiin virkaansa 5. kesäkuuta.


title: Bernardo Enrique Witte

text: Witte sai 8. heinäkuuta 1992 nimityksen Concepciónin piispaksi, jonka virkaan hänet asetettiin 30. elokuuta. Hän jäi eläkkeelle 28. heinäkuuta 2001.


title: Adriano Bernardini

text: Adriano Bernardini (s. 13. elokuuta 1942 Pian di Meleto) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Egidio Vagnozzi vihki hänet papiksi Rooman hiippakuntaan 31. maaliskuuta 1968. Hänet nimitettiin Faleriin titulaariarkkipiispaksi ja apostoliseksi nuntiukseksi Bangladeshiin 20. elokuuta 1992. Piispaksi konsekroinnin suoritti 15. marraskuuta Angelo Sodano, jota avustivat Giuseppe Uhac ja Remigio Ragonesi.


title: Adriano Bernardini

text: 15. kesäkuuta 1996 Bernardini sai nimityksen apostoliseksi nuntiukseksi Madagaskarille, Mauritiukselle ja Seychelleille. 24. heinäkuuta 1999 hänet siirrettiin apostoliseksi nuntiukseksi Thaimaahan, Singaporeen ja Kambodžaan sekä apostoliseksi delegaatiksi Bruneihin, Myanmariin, Malesiaan ja Laosiin. 26. huhtikuuta 2003 Bernardini nimitettiin apostoliseksi nuntiukseksi Argentiinaan ja 15. marraskuuta 2011 Italiaan ja San Marinoon.


title: Alfredo Guillermo Disandro

text: Alfredo Guillermo Disandro (8. kesäkuuta 1922 Córdoba – 1. heinäkuuta 2001) oli argentiinalainen roomalaiskatolinen piispa. Hänet vihittiin papiksi Córdoban arkkihiippakuntaan 3. joulukuuta 1950 ja nimitettiin sen vihkipiispaksi sekä Vicus Turriksen titulaaripiispaksi 24. helmikuuta 1975. Piispaksi vihkiminen seurasi 20. huhtikuuta. Pääkonsekraattorina toimi Raúl Francisco Primatesta, jota avustivat Blas Victorio Conrero ja Cándido Genaro Rubiolo.


title: Alfredo Guillermo Disandro

text: Disandro sai 16. huhtikuuta 1980 nimityksen Villa Marían hiippakunnan johtoon, ja hänet asetettiin sen piispaksi 18. toukokuuta. Hän jäi eläkkeelle 23. kesäkuuta 1998.


title: Cándido Genaro Rubiolo

text: Cándido Genaro Rubiolo (19. syyskuuta 1920 Devoto – 9. helmikuuta 2004) oli argentiinalainen roomalaiskatolinen arkkipiispa. Hänet vihittiin papiksi 22. syyskuuta 1945 ja nimitettiin Córdoban arkkihiippakunnan vihkipiispaksi sekä Aquae in Mauretanian titulaaripiispaksi 4. syyskuuta 1974. Piispaksi vihkiminen seurasi 17. marraskuuta. Pääkonsekraattorina toimi Raúl Francisco Primatesta, jota avustivat Blas Victorio Conrero ja Agustín Adolfo Herrera.


title: Cándido Genaro Rubiolo

text: Rubiolo sai 15. huhtikuuta 1977 nimityksen Villa Marían piispaksi, jonka virkaan hänet asetettiin 13. heinäkuuta.


title: Cándido Genaro Rubiolo

text: Rubiolo nimitettiin 11. lokakuuta 1979 Mendozan arkkipiispaksi, ja hänet asetettiin uuteen virkaansa 23. marraskuuta. Hän toimi siinä, kunnes jäi eläkkeelle 25. maaliskuuta 1996. Rubiolon eläkkeellejäämispäivänä hänen seuraajakseen sai nimityksen José María Arancibia.


title: Samuel Jofré Giraudo

text: Samuel Jofré Giraudo (s. 8. kesäkuuta 1957 Córdoba) on argentiinalainen roomalaiskatolinen piispa. Hänet vihki papiksi Córdoban arkkihiippakuntaan Raúl Francisco Primatesta 8. joulukuuta 1983. Hänet nimitettiin Villa Marían hiippakunnan johtoon 28. helmikuuta 2013, jolloin José Ángel Rovai jäi eläkkeelle.


title: Samuel Jofré Giraudo

text: Jofré Giraudo sai piispanvihkimyksensä 5. toukokuuta 2013. Pääkonsekraattorina toimi Rovai, jota avustivat Carlos José Ñáñez ja José María Arancedo.


title: Ferenc Mohácsi

text: Ferenc Mohácsi (s. 25. lokakuuta 1929 Budapest) on unkarilainen entinen meloja ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia 1 000 metrin kanadalaiskaksikossa.


title: János Urányi

text: János Urányi (24. kesäkuuta 1924 Balatonboglár – 23. toukokuuta 1964 Budapest) oli unkarilainen meloja, maailmanmestari ja olympiavoittaja. Hän voitti 10 000 metrin kajakkikaksikossa kultaa vuoden 1956 kesäolympialaisissa Melbournessa. Hän kilpaili myös kesäolympialaisissa 1948 Lontoossa ja 1952 Helsingissä.


title: János Urányi

text: Ratamelonnan maailmanmestaruuskilpailuissa Urányi voitti 10 000 metrin kajakkikaksikossa kultaa 1958 ja sai lisäksi 10 000 metrin kajakkinelikossa pronssia 1954.


title: Rodolfo Pedro Wirz Kraemer

text: Rodolfo Pedro Wirz Kraemer (s. 19. huhtikuuta 1942 Schwarz-Rheindorf) on uruguaylainen roomalaiskatolinen piispa. Hänet vihittiin papiksi Montevideon arkkihiippakuntaan 21. joulukuuta 1968 ja nimitettiin Maldonado-Punta del Esten hiippakunnan johtoon 9. marraskuuta 1985. Piispaksi vihkiminen seurasi 21. joulukuuta. Pääkonsekraattorina toimi José Gottardi Cristelli, jota avustivat Carlos Parteli Keller ja Victor Gil Lechoza.


title: Rodolfo Pedro Wirz Kraemer

text: Wirz Kraemer toimi lisäksi apostolisena hallitsijana Minasin hiippakunnassa nimityksestään 1. heinäkuuta 2009 eroamiseensa 16. lokakuuta 2010.


title: Janne Harju (valmentaja)

text: Janne Harju on suomalainen lentopallovalmentaja ja entinen lentopalloilija.


title: Janne Harju (valmentaja)

text: Harju on lähtöisin Nurmosta ja hän on pelannut lyhyeksi jääneellä pelaajaurallaan Nurmon Jymyssä, Tornion Lentis-88:ssa, Pyhäjärvi-Teamissa, Kaarinan Urassa sekä Piikkiön Karhussa.


title: Janne Harju (valmentaja)

text:
Harju on työskennellyt juniorivalmennusuran jälkeen miesten 2- ja 3- sarjavalmentajana Turun seudulla eri joukkueissa.
Kaudella 2009-2010 hän toimi lentopallon Mestaruusliigassa Raision Loimun apuvalmentajana. Joukkue voitti Kai Steniuksen ja Harjun valmennuksessa SM-pronssia. Seuraavaksi kaudeksi 2010-2011 Harju siirtyi ykkössarjaan Seinäjoen Kuutoset Volleyn päävalmentajaksi. Joukkue sijoittui runkosarjassa toiseksi, mutta putosi pudotuspeleissä Vihdin Lentopalloa vastaan.
Harju siirtyi keväällä 2011 naisten Mestaruusliigan LP Kangasalan valmentajaksi, mutta jätti tehtävänsä ennen vuodenvaihdetta. Joukkue voitti lopulta Ismo Tahvanaisen komennossa SM-pronssia.
Kaudella 2012-2013 Harju toimi Raision Urheilijoiden naisten 1-sarjajoukkueen apuvalmentajana. Joukkue sijoittui sarjassaan viidenneksi. Päävalmentaja Teemu Oksasen siirryttyä naisten Mestaruusliigajoukkue Pislaplokin päävalmentajaksi, Harju otti Raision Urheilijoiden naisten 1-sarjajoukkueen valmennettavaksi kaudelle 2013-2014.
Kaudella 2014-2015 Harju valmentaa naisten Mestaruusliigassa pelaavaa LP Vampula Huittinen -joukkuetta.


title: All for Leyna

text: All for Leyna on yhdysvaltalaisen laulaja-lauluntekijä Billy Joelin singlejulkaisu vuodelta 1980.


title: All for Leyna

text: Vinyylisinglen luettelotunnus on CBS 8325 ja niitä on valmistettu Hollannissa.


title: All for Leyna

text: Tuottajana on toiminut Phil Ramone.


title: All for Leyna

text: Singlen molemmat kappaleet ovat Joelin tekemiä ja ne ovat hänen albumiltaan "Glass Houses" (CBS 86108). Albumi sisältää kappaleet All for Leyna – You May Be Right – Sometimes a Fantasy – Don't Ask Me Why – It's Still Rock and Roll to Me – I Don't Want to Be Alone – Sleeping with the Television on – C'etat toi (You Were the One) – Close to the Borderline – Through the Long Night.


title: Mario & Luigi: Dream Team Bros.

text: Mario & Luigi: Dream Team Bros. (Pohjois-Amerikassa Mario & Luigi: Dream Team ja Japanissa Mario & Luigi RPG 4: Dream Adventure ) on AlphaDreamin kehittämä roolipeli Nintendo 3DS:lle. Peli paljastettiin Nintendo Direct -näyttelyssä 14. helmikuuta 2013 ja se on "Mario & Luigi"-sarjan neljäs peli. Peli julkaistiin Euroopassa 12. heinäkuuta 2013 ja Pohjois-Amerikassa 18. heinäkuuta 2013.


title: Gräsanoja

text: Gräsanoja on puro Matinkylän ja Haukilahden välissä Espoossa. Gräsanoja alkaa, kun Peuramäeltä ja Sepänkylästä alkava Lukupuro ja Keralta alkava Mankkaanpuro yhtyvät. Gräsanoja on 3,5 kilometriä pitkä ja se laskee mereen Haukilahdessa.


title: Gräsanoja

text:
Gräsanojan alajuoksua on laajennettu useasti. Tämän vuoksi purosta on tullut liian leveä vesimääräänsä nähden. Puro on alkanut kaventamaan uomaansa luontaisesti kasvamalla umpeen. Soistumisen vuoksi virtaama on kesäisin pieni eikä vesi vaihdu hyvin. Jos merenpinta on korkealla, Gräsanojan alajuoksun virtaama pysähtyy kokonaan. Puron tilanteesta aiheutuu lähinnä esteettistä haittaa, joskin umpeenkasvaminen voi hieman hankaloittaa kalojen kutemista. Puron vesikasvillisuus myös estää vesisiippoja saalistamasta purolla.
Gräsanojan alueella tehtiin luontoselvitys vuonna 2008. Puron vesi on sameaa ja vesikasvillisuus on pääosin ilma- tai kellusversoista. Gräsanojan alajuoksulla vallitsevia vesikasveja ovat pohjanlumme, ulpukka ja vesitatar. Yläjuoksulla puro mataloituu ja kapenee ja siinä kasvaa paljon järvikortetta ja vesitatarta. Puron rantakasvillisuuteen kuuluu keltakurjenmiekka, ojasorsimo ja viiltosara. Yleisiä kasveja ovat leveäosmankäämi ja ranta-alpi, alueella kasvaa myös muun muassa ratamosarpiota, terttualpia, vesisaraa ja vesitatarta. Gräsanojan rannalla kasvaa muun muassa valkosalavia, joita puron rantaan on aikanaan istutettu enemmänkin. Puron rannalla kasvaa myös kaksi vaarantuneeksi luokiteltua lajia, vuorijalava ja keltamatara. Kumpaakin on yksi taimi.


title: Gräsanoja

text: Gräsanojassa käy kudulla haukia ja suuria lahnoja tai suutareita. Puron kalataloudellinen merkitys on todennäköisesti vähäinen, mutta se soveltuu monien kalalajien lisääntymiseen. Kalat pääsevät nousemaan sinne merestä.


title: Gräsanoja

text: Gräsanojan vesistön valuma-alue on 26 neliökilometrin kokoinen. Valuma-alueen latva ulottuu pieneltä osalta Kauniaisten puolelle. Vesistö rajautuu lännessä Finnoonojan, pohjoisessa Espoonjoen ja idässä Monikonpuron vesistön valuma-alueeseen sekä pienempiin nimettömiin valuma-alueisiin.


title: O mie

text: O Mie () on Aliona Moonin esittämä musiikkikappale, joka edusti Moldovaa vuoden 2013 Eurovision laulukilpailussa. Kappaleen on säveltänyt Moldovan vuoden 2012 edustaja Pasha Parfeny.


title: O mie

text: Kappale kilpaili Euroviisujen ensimmäisessä semifinaalissa, jossa se sijoittui neljänneksi ja selviytyi finaaliin. Finaalissa kappale sijoittui 26. maan joukosta 11. sijalle.


title: José Gottardi Cristelli

text: José Gottardi Cristelli (21. syyskuuta 1923 Faida di Pené – 7. maaliskuuta 2005) oli italialaissyntyinen, Uruguayssa koko uransa ajan työskennellyt roomalaiskatolinen arkkipiispa. Hänet vihittiin salesiaanien papiksi 15. lokakuuta 1950 ja nimitettiin Mercedesin hiippakunnan vihkipiispaksi sekä Bellicastrumin titulaaripiispaksi 1. maaliskuuta 1972. Piispaksi vihkiminen seurasi 30. huhtikuuta. Pääkonsekraattorina toimi Augustin-Joseph Antoine Sépinski, jota avustivat Andrés María Rubio Garcia ja Roberto Reinaldo Cáceres González.


title: José Gottardi Cristelli

text: 22. toukokuuta 1975 Gottardi Cristelli sai nimityksen Montevideon vihkipiispaksi, ja 5. kesäkuuta 1985 hänestä tuli sen arkkipiispa, jonka virkaan hänet asetettiin 12. heinäkuuta.


title: José Gottardi Cristelli

text: Gottardi Cristelli jäi eläkkeelle 4. joulukuuta 1998.


title: Carlos María Collazzi Irazábal

text: Carlos María Collazzi Irazábal (s. 20. syyskuuta 1947 Rosario) on uruguaylainen roomalaiskatolinen piispa. Hänet vihittiin salesiaanien papiksi 4. lokakuuta 1980 ja nimitettiin Mercedesin hiippakunnan johtoon 14. helmikuuta 1995. Piispaksi vihkiminen seurasi 26. maaliskuuta. Pääkonsekraattorina toimi Andrés María Rubio Garcia, jota avustivat Orlando Romero Cabrera ja Raúl Horacio Scarrone Carrero.


title: Leopoldo Hermes Garin Bruzzone

text: Leopoldo Hermes Garin Bruzzone (s. 26. toukokuuta 1947 San Ramón) on uruguaylainen roomalaiskatolinen piispa. Hänet vihittiin papiksi Canelonesin hiippakuntaan 31. toukokuuta 1973 ja nimitettiin sen vihkipiispaksi sekä Benepotan titulaaripiispaksi 15. kesäkuuta 2002. Piispaksi vihkiminen seurasi 8. syyskuuta. Pääkonsekraattorina toimi Orlando Romero Cabrera, jota avustivat Carlos María Collazzi Irazábal ja Julio César Bonino Bonino.


title: Julio César Bonino Bonino

text: Julio César Bonino Bonino (2. helmikuuta 1947 Santa Lucía – 8. elokuuta 2017) oli uruguaylainen roomalaiskatolinen piispa. Hänet vihittiin papiksi 26. toukokuuta 1974 ja nimitettiin Tacuarembón hiippakunnan johtoon 20. joulukuuta 1989. Piispaksi vihkiminen seurasi 18. maaliskuuta 1990. Pääkonsekraattorina toimi Orestes Santiago Nuti Sanguinetti, jota avustivat Carlos Parteli Keller ja Daniel Gil Zorrilla.


title: Nicolás Cotugno Fanizzi

text: Nicolás Cotugno Fanizzi (s. 21. syyskuuta 1938 Sesto San Giovanni) on italialaissyntyinen, Uruguayssa uransa luonut roomalaiskatolinen arkkipiispa. Hän liittyi salesiaaneihin vuonna 1962 ja sai pappisvihkimyksensä 26. heinäkuuta 1967. Hänet nimitettiin Melon hiippakunnan johtoon 13. kesäkuuta 1996, ja piispaksi konsekroinnin suoritti 28. heinäkuuta Francesco De Nittis, jota avustivat José Gottardi Cristelli ja Roberto Reinaldo Cáceres González.


title: Nicolás Cotugno Fanizzi

text: Cotugno Fanizzi sai 4. joulukuuta 1998 nimityksen Montevideon arkkipiispaksi.


title: Nicolás Cotugno Fanizzi

text: Cotugno Fanizzi jäi eläkkeelle 11. helmikuuta 2014.


title: Carlos Parteli Keller

text: Carlos Parteli Keller (8. maaliskuuta 1910 Rivera – 26. toukokuuta 1999) oli uruguaylainen roomalaiskatolinen arkkipiispa. Hänet vihittiin papiksi 15. huhtikuuta 1933 ja nimitettiin Tacuarembón hiippakunnan johtoon 3. marraskuuta 1960. Piispaksi vihkiminen seurasi 27. joulukuuta. Pääkonsekraattorina toimi Raffaele Forni, jota avustivat Miguel Paternain ja Umberto Tonna Zanotta. Parteli Keller asetettiin virkaansa 8. tammikuuta 1961.


title: Carlos Parteli Keller

text: Parteli Keller sai 26. helmikuuta 1966 nimityksen Montevideon koadjuuttoriarkkipiispaksi ja Turris in Mauretanian titulaariarkkipiispaksi. Hänestä tuli 17. marraskuuta 1976 Montevideon arkkipiispa. Hän jäi eläkkeelle 5. kesäkuuta 1985.


title: Carlos Parteli Keller

text: Parteli Keller osallistui Vatikaanin toiseen kirkolliskokoukseen.


title: Jaime Rafael Fuentes Martín

text: Jaime Rafael Fuentes Martín (s. 2. maaliskuuta 1945 Montevideo) on uruguaylainen roomalaiskatolinen piispa. Hän kuuluu Opus Dei -järjestöön. Hän sai pappisvihkimyksensä 5. elokuuta 1973, ja hänet nimitettiin Minasin hiippakunnan johtoon 16. lokakuuta 2010. Piispaksi vihkiminen seurasi 28. marraskuuta. Pääkonsekraattorina toimi Rodolfo Pedro Wirz Kraemer, jota avustivat Roberto Reinaldo Cáceres González ja Pablo Jaime Galimberti di Vietri.


title: Heriberto Andrés Bodeant Fernández

text: Heriberto Andrés Bodeant Fernández (s. 15. kesäkuuta 1955) on uruguaylainen roomalaiskatolinen piispa. Hänet vihittiin papiksi Salton hiippakuntaan 27. syyskuuta 1986 ja nimitettiin sen vihkipiispaksi sekä Amporan titulaaripiispaksi 28. kesäkuuta 2003. Piispaksi vihkiminen seurasi 27. syyskuuta. Pääkonsekraattorina toimi Daniel Gil Zorrilla, jota avustivat Marcelo Mendiharat Pommies ja Carlos María Collazzi Irazábal.


title: Heriberto Andrés Bodeant Fernández

text: 13. kesäkuuta 2009 Bodeant Fernández sai nimityksen Melon piispaksi.


title: Pablo Jaime Galimberti di Vietri

text: Pablo Jaime Galimberti di Vietri (s. 8. toukokuuta 1941 Montevideo) on uruguaylainen roomalaiskatolinen piispa. Hänet vihittiin papiksi 29. toukokuuta 1971 ja nimitettiin San José de Mayon hiippakunnan johtoon 12. joulukuuta 1983. Piispaksi vihkiminen seurasi 18. maaliskuuta 1984. Pääkonsekraattorina toimi Franco Brambilla, jota avustivat Carlos Parteli Keller ja Raúl Horacio Scarrone Carrero.


title: Pablo Jaime Galimberti di Vietri

text: 16. toukokuuta 2006 Galimberti di Vietri sai nimityksen Salton piispaksi.


title: Juuso Hämäläinen

text: Juuso Hämäläinen (s. 8. joulukuuta 1993 Raisio) on suomalainen jalkapalloilija, joka edustaa Veikkausliigassa pelaavaa Rovaniemen Palloseuraa. Hän on pelipaikaltaan keskuspuolustaja.


title: Juuso Hämäläinen

text: Hämäläinen siirtyi FC Interiin ensimmäistä kertaa 11-vuotiaana. Hän siirtyi kuitenkin kahden vuoden jälkeen takaisin kotikaupunkinsa Raisio Futikseen ja palasi FC Interin A-juniorijoukkueeseen vuonna 2012. Hämäläinen teki Veikkausliiga-debyyttinsä kaudella 2013 FF Jaroa vastaan 29. huhtikuuta pelatussa ottelussa. Tulokaskaudellaan hän esiintyi yhteensä 26 ottelussa, joissa teki yhden maalin. Hämäläisen hyvät otteet johtivat myös kutsuun nuorten maajoukkueeseen.


title: Juuso Hämäläinen

text: Maajoukkueessa Hämäläinen teki ensiesiintymisensä alle 20-vuotiaiden joukkueessa 9. lokakuuta Ruotsia vastaan pelatussa ottelussa. Hän on pelannut kahdesti U20-joukkueessa ja kerran nuorten maajoukkueessa, kun hän tuli vaihdosta kentälle EM-karsintaottelussa Englantia vastaan.


title: Stephen Gionta

text: Stephen Gionta (s. 9. lokakuuta 1983 Rochester, New York, Yhdysvallat) on yhdysvaltalainen jääkiekkohyökkääjä, joka pelaa New York Islandersin organisaatiossa. Hänen isoveljensä Brian Gionta on myös jääkiekkoilija.


title: Andrea Gemma

text: Andrea Gemma FDP (s. 7. kesäkuuta 1931 Napoli) on italialainen roomalaiskatolinen piispa. Hänet vihittiin papiksi 28. huhtikuuta 1957 ja nimitettiin Isernia-Venafron hiippakunnan johtoon 7. joulukuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.


title: Andrea Gemma

text: Gemma jäi eläkkeelle 5. elokuuta 2006.


title: Andrea Gemma

text: Gemmaa on sanottu yhdeksi suurimmista elossa olevista eksorkisteista. Hän on kritisoinut Međugorjen väitettyjä ihmeitä ja niiden ympärille rakennettua pyhiinvaellusbisnestä.


Sveitsin alle 18-vuotiaiden jääkiekkomaajoukkue edustaa Sveitsiä jääkiekon alle 18-vuotiaiden maailmanmestaruuskilpailuissa.


title: Aleksi Laiho (jalkapalloilija)

text: Aleksi Laiho (s. 17. kesäkuuta 1993) on suomalainen jalkapalloilija, pelipaikaltaan keskikenttäpelaaja.


title: Salvatore Visco

text: Salvatore Visco (s. 28. heinäkuuta 1948 Napoli) on italialainen roomalaiskatolinen arkkipiispa. Hänet vihittiin papiksi Pozzuolin hiippakuntaan 14. huhtikuuta 1973 ja nimitettiin Isernia-Venafron hiippakunnan johtoon 5. huhtikuuta 2007. Piispaksi vihkiminen seurasi 2. kesäkuuta. Pääkonsekraattorina toimi Giovanni Battista Re, jota avustivat Gennaro Pascarella ja Silvio Padoin. Visco asetettiin virkaansa 24. kesäkuuta.


title: Salvatore Visco

text: Visco sai 30. huhtikuuta 2013 nimityksen Capuan arkkipiispaksi.


title: Matias Louanto

text: Matias Louanto (s. 25. joulukuuta 1994) on suomalainen jalkapalloilija. Ensimmäisen Veikkausliiga-ottelunsa hän pelasi lokakuussa 2012 FC Interin joukkueessa.


title: Matias Louanto

text: Louanto on pelannut 16 poikien maaottelua vuoden 2012 loppuun mennessä.


title: Philippe Kourouma

text: Philippe Kourouma (29. marraskuuta 1932 Samoé, Ranskan Guinea – 10. helmikuuta 2009) oli guinealainen roomalaiskatolinen piispa. Hänet vihittiin papiksi N’Zérékorén hiippakuntaan 8. syyskuuta 1962 ja nimitettiin sen johtoon 13. elokuuta 1979. Piispaksi vihkiminen seurasi 15. joulukuuta. Pääkonsekraattorina toimi Bernard Agré, jota avustivat Francis Carroll ja Jean-Baptiste Maria Cissé.


title: Philippe Kourouma

text: Kourouma jäi eläkkeelle 27. marraskuuta 2007.


title: EC Bad Nauheim

text: EC Bad Nauheim on saksalainen jääkiekkojoukkue Bad Nauheimin kaupungista. Joukkue pelaa Saksan toiseksi korkeimmalla sarjatasolla 2. Bundesligassa. Joukkue on perustettu vuonna 2004 ja joukkue on pelannut suuremman osan peleistään Saksan kolmanneksi korkeimmalla sarjatasolla.


title: Luettelo Yhdysvaltain presidenttien lapsista

text: Tämä on luettelo Yhdysvaltain presidenttien lapsista. Luettelo on kronologinen. Luettelossa ei ole avioliiton ulkopuolisia lapsia tai lapsipuolia. Adoptoidut lapset ovat mainittu.


title: Ignacio Gogorza Izaguirre

text: Ignacio Gogorza Izaguirre SCI di Béth (s. 28. heinäkuuta 1936 Azkoitia, Baskimaa, Espanja) on Paraguayssa uransa luonut roomalaiskatolinen piispa. Hänet vihittiin papiksi 29. kesäkuuta 1961 ja nimitettiin Coronel Oviedon hiippakunnan johtoon 26. maaliskuuta 1998. Piispaksi vihkiminen seurasi 7. kesäkuuta. Pääkonsekraattorina toimi Felipe Santiago Benitez Avalos, jota avustivat Claudio Silvero Acosta ja Celso Yegros Estigarribia.


title: Ignacio Gogorza Izaguirre

text: Gogorza Izaguirre sai 3. helmikuuta 2001 nimityksen Ciudad del Esten piispaksi. 12. heinäkuuta 2004 hänet siirrettiin Encarnaciónin piispaksi, jonka virkaan hänet asetettiin 12. syyskuuta.


title: Franco Cuter

text: Franco Cuter (s. 28. heinäkuuta 1940 Gazzaniga) on italialaissyntyinen, Brasiliassa toimiva roomalaiskatolinen piispa. Hänet vihittiin kapusiinien papiksi 26. maaliskuuta 1966 ja nimitettiin Grajaún hiippakunnan johtoon 21. tammikuuta 1998. Piispaksi vihkiminen seurasi 19. maaliskuuta. Pääkonsekraattorina toimi Paulo Eduardo Andrade Ponte, jota avustivat Xavier Gilles de Maupeou d'Ableiges ja Servílio Conti.


title: Kim Cesarion

text: Kim Cesarion (s. 10. heinäkuuta 1990 Tukholma, Ruotsi) on ruotsalainen laulaja-lauluntekijä. Hänellä on kreikkalaisia ja guadeloupelaisia sukujuuria. Vuonna 2011 hän solmi levytyssopimuksen Aristotracksin kanssa (ja Sony Music Swedenin kanssa Ruotsissa, RCA UK:n kanssa Isossa-Britanniassa ja Columbian kanssa Yhdysvalloissa).


title: Kim Cesarion

text: Hänen 22. maaliskuuta 2013 julkaistu kappaleensa ”Undressed” on ollut menestys Ruotsissa, Tanskassa ja Suomessa.


title: Claudio Silvero Acosta

text: Claudio Silvero Acosta SCI di Béth (s. 30. lokakuuta 1935 Iturbe) on paraguaylainen roomalaiskatolinen piispa. Hänet vihittiin papiksi 16. joulukuuta 1962 ja nimitettiin Coronel Oviedon hiippakunnan johtoon 15. maaliskuuta 1976. Piispaksi vihkiminen seurasi 1. toukokuuta. Pääkonsekraattorina toimi Joseph Mees, jota avustivat Ismael Blas Rolón Silvero ja Jerome Arthur Pechillo.


title: Claudio Silvero Acosta

text: 26. maaliskuuta 1998 Silvero Acosta sai nimityksen Encarnaciónin vihkipiispaksi ja Curubiksen titulaaripiispaksi.


title: Julija Beigelzimer

text: Julija Beigelzimer (, s. 20. lokakuuta 1983 Donetsk) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 83 syyskuussa 2006. Hän on voittanut urallaan kaksi WTA-turnausta nelinpelissä.


title: Julija Beigelzimer

text: Grand Slam -turnauksissa Beigelzimer on jäänyt aina avauskierrokselle.


title: Wolfgang Gunkel

text: Wolfgang Gunkel (s. 15. tammikuuta 1948 Berliini) on Itä-Saksaa edustanut soutaja ja lajin olympiavoittaja. Hän kilpaili vuoden 1972 kesäolympialaisissa Münchenissä, jossa hän voitti kultaa perämiehellisessä kaksikossa. Hän oli jo aiemmin osallistunut Méxicon kesäolympialaisiin 1968 ja sijoittunut siellä perämiehellisessä kaksikossa neljänneksi.


title: Jörg Lucke

text: Jörg Lucke (s. 7. tammikuuta 1942 Berliini) on entinen Itä-Saksaa edustanut soutaja ja kaksinkertainen olympiavoittaja. Hän voitti vuoden 1968 kesäolympialaisissa Méxicossa kultaa perämiehettömässä kaksikossa ja vuoden 1972 kesäolympialaisissa Münchenissä toisen kultamitalin perämiehellisessä kaksikossa.


title: Iissalo

text: Iissalo tarkoittaa seuraavia saaria:


title: Jean-Pierre Thiollet

text: Jean-Pierre Thiollet (s. 9. joulukuuta 1956 Poitiers, Ranska) on ranskalainen kirjailija.


title: Tallink Hotels

text: Tallink Hotels on Tallink Gruppin hotelliketju, johon kuuluu neljä hotellia Tallinnassa ja yksi Riiassa.


title: Tallink Hotels

text: Tallink on hotellitoiminnan harjoittaja eikä omista hotelleja. Hotellitoiminnan liikevaihto oli vuonna 2014 noin 19,0 milj. euroa eli noin 2,1 % koko Tallink Grupp -konsernin liikevaihdosta. Toiminta työllisti 31.12.2014 yhteensä 608 henkilöä.


title: Tallink Hotels

text: Tallink City Hotel on nykyaikainen hotelli Tallinnan ydinkeskustassa. Hotellissa on 332 hotellihuonetta, kokouskeskus, yökerho, ravintola ja saunaosasto .


title: Tallink Hotels

text: Tallink Spa & Conference Hotel valmistui vuonna 2007, ja se sijaitsee lähellä Tallinnan satamaa. Hotellissa on 275 huonetta, kokouskeskus, sikaribaari, ravintola, tilaussauna ja kauneuskeskus . Hotellin yhteydessä toimii myös Aqua Spa -kylpylä, jossa on erilaisia saunoja ja altaita .


title: Tallink Hotels

text: Tallink Express Hotel on budget-hotelli Tallinnan Vanhankaupungin lähellä. Hotellissa on 163 huonetta, kahvila-ravintola ja kokoushuone .


title: Tallink Hotels

text: Tallink Hotel Riga sijaitsee Latvian Riiassa, 5 minuutin kävelymatkan päässä Riian Vanhastakaupungista. Hotellissa on 256 huonetta, ravintola, kahvila, kokouskeskus, saunaosasto ja kauneuskeskus .


title: Tallink Hotels

text: Tallink-hotelleihin kuulunut Pirita Spa -hotelli siirtyi Tallink-ketjusta BRE Hotels -ketjuun loppuvuodesta 2018.


title: Hehkuva nuoruus

text: Hehkuva nuoruus () on Dallas M. Fitzgeraldin ohjaama ja tuottama yhdysvaltalainen mykkäelokuva vuodelta 1925. Elokuva on genreltään melodraama, ja sen pääosissa ovat Clara Bow, Donald Keith, Carmelita Geraghty ja Lee Moran.


title: Hehkuva nuoruus

text: "Hehkuva nuoruus" perustuu Edgar Franklinin tarinaan "Protecting Prue", jonka pohjalta Doris Schroeder laati käsikirjoituksen. Elokuva sai ensi-iltansa kotimaassaan Yhdysvalloissa joulukuussa 1925. Suomessa elokuva tuli ensi-iltaan 29. lokakuuta vuonna 1928. Dallas M. Fitzgerald Productions toimi elokuvan tuotantoyhtiönä ja Arrow Film Corporation levittäjänä.


title: Hehkuva nuoruus

text: "Hehkuva nuoruus" julkaistiin alun perin 7-kelaisena (noin 70-minuuttinen), mutta lyhennetty viiden kelan Kodascope-elokuvaversio on säilynyt tähän päivään mennessä. Elokuvaa säilytetään UCLA Film and Television Archive -arkistossa. "Hehkuva nuoruus" on julkaistu myös VHS:lle ja DVD:lle.


title: Auditorio de Tenerife

text: Auditorio de Tenerife ”Adán Martín” on oopperatalo Santa Cruz de Tenerifen kaupungissa Teneriffalla Kanariansaarilla. Rakennuksen suunnitteli arkkitehti Santiago Calatrava, ja se rakennettiin vuosien 1997–2003 aikana. Sen vihki käyttöön prinssi Felipe de Borbón 26. syyskuuta 2003.


title: Auditorio de Tenerife

text: Oopperatalo sijaitsee Santa Cruzin keskustassa. Lähistöllä on raitiovaunuasema. Rakennuksen vieressä on Torres de Santa Cruz, jotka ovat korkeimmat pilvenpiirtäjät Kanariansaarilla ja korkeimmat kaksoistornit Espanjassa.


title: Auditorio de Tenerife

text: Oopperatalohanke sai alkunsa vuonna 1970. Projekti hyväksyttiin, mutta talon sijainnin ja arkkitehdin valinta oli vaikeaa. Vuonna 1996 Santiago Calatrava nimettiin rakennuksen arkkitehdiksi.


title: Auditorio de Tenerife

text: Oopperatalo rakennettiin vuosien 1997–2003 aikana. Rakennuksen avasi virallisesti 26. syyskuuta 2003 Espanjan kruununprinssi Felipe de Borbón. Vuonna 2011 rakennus nimettiin nykyiselle nimelleen "Auditorio de Tenerife Adán Martín" Kanariansaarten presidentin Adán Martín Menisin muistoksi. Arkikielessä talo tunnetaan yksinkertaisesti nimellä "Auditorio de Tenerife". Vuonna 2011 talo oli mukana viiden euron juhlarahoissa, joissa näkyy Espanjan kaupunkien tunnetuimpia symboleita.


Saksan alle 18-vuotiaiden jääkiekkomaajoukkue edustaa Saksaa jääkiekon alle 18-vuotiaiden maailmanmestaruuskilpailuissa.


title: Mikael Agricolan muistomerkki

text: Mikael Agricolan muistomerkki on suomalaisen kuvanveistäjä Emil Wikströmin tekemä Mikael Agricolaa esittävä puolivartalokuva, joka paljastettiin vuonna 1908 Viipurin tuomiokirkon edustalla. Alkuperäinen pronssivalos katosi talvisodan viimeisinä päivinä vuonna 1940 eikä sitä ole myöhemmistä etsinnöistä huolimatta löydetty. Patsaasta on tehty neljä uusintavalosta, jotka ovat Turussa (1910), Lahdessa (1953), Pernajassa (1959) ja Viipurissa (2009).


title: Mikael Agricolan muistomerkki

text:
Muistomerkin tilasi Viipurin Suomalainen Kirjallisuusseura ja se paljastettiin 21. kesäkuuta 1908 Agricolan koulukaupungissa Viipurissa vuonna 1893 valmistuneen Viipurin uuden tuomiokirkon edessä.
Muistomerkkiä on kuvattu mahtipontiseksi. Kyseessä oli puolivartalokuva puhuvasta Agricolasta. Siinä oli Wikströmin suunnittelema saarnatuolia muistuttanut graniittijalusta, jonka edessä oli Wikströmin vanhusta ja lasta esittävä vertauskuvallinen pronssiveistos.


title: Mikael Agricolan muistomerkki

text: Veistos oli paikoillaan aina talvisodan lopulle saakka. Suomalaiset siirsivät 2. maaliskuuta 1940 patsaan pronssiset osat eli Agricolan ja vanhus-lapsi -kuvan turvaan, aluksi Tienhaaran varikolle Viipurin länsipuolelle. Sieltä patsas oli tarkoitus siirtää Suomeen, Moskovan rauhassa sovitun rajan taakse, mutta patsas katosi sodan päättyessä. Jatkosiirrosta ei löydy kirjallista aineistoa. Patsaan on nähty matkaavan Lappeenrannan suuntaan sekä suomalaisen kuorma-auton että toisten tietojen mukaan hevoskärryjen kyydissä. Neuvostoliittolaiset purkivat patsaan graniittijalustan sodan jälkeen.


title: Mikael Agricolan muistomerkki

text: Jatkosodan aikana patsasta etsittiin miinaharavilla majuri Reino Arimon johdolla tuloksetta vuosina 1941–1942 Tienhaarasta ja Lappeenrantaan johtavan tien varrelta sekä 1942 Imatralle johtavan tien varrelta. Myöhemmin patsaan kohtalosta on pyydetty tietoja sekä Suomesta että Venäjältä. Vuosina 1988–1990 tiedotusvälineiden kautta kerättyjen yleisövihjeiden perusteella suoritettiin 1989–1990 Arimon, Kauko Saarentauksen ja Juha Lankisen johdolla uusia miinaharavaetsintöjä Tienhaaran ja Lappeenrannan maantien alueilta, mutta patsasta ei löydetty vihjeissä mainituista paikoista.


title: Mikael Agricolan muistomerkki

text: Agricola toimi Turussa vuodesta 1528 lähtien yli 20 vuotta. Turun seurakunnat tilasivat valoksen Wikströmin patsaasta melko pian Viipurin patsaan paljastamisen jälkeen vuonna 1910. Turun patsas on ollut koko ajan sisätiloissa Turun tuomiokirkossa, ensin kirkkosalissa ja myöhemmin kirkon eteishallissa. Turun valos on ainoa patsaasta Wikströmin elinaikana tehty toisinto.


title: Mikael Agricolan muistomerkki

text: Lahden Erkonpuistossa oleva Agricolan muistomerkki on paljastettu 1953. Lahden kaupungin edustajat olivat vierailleet Visavuoressa ja nähneet siellä Wikströmin kipsisen mallin Viipurin patsasta. Kaupunki päätti hankkia patsaan Lahteen. Oikeus valaa patsas ostettiin Wikströmin perikunnalta vuonna 1950. Valos sijoitettiin yksinkertaiselle kivijalustalle ja paljastettiin vuonna 1953. Patsasta pidetään huomionosoituksena Lahteen asutetuille viipurilaisille. Muistomerkki kunnioittaa myös Agricolan äitiä, jota pidettiin hämäläisalkuisena.


title: Mikael Agricolan muistomerkki

text: Agricolan syntymäkunnan Pernajan kirkon lähelle, Suuren Rantatien toiselle puolelle oli pystytetty vuonna 1914 muistokivi, noin kaksi metriä korkea harmaa paasi. Vuonna 1952 kirkkovaltuusto ryhtyi toimiin muistopatsaan hankkimiseksi. Aluksi pyrkimyksenä oli saada Pernajaan uusi valos Oskari Jauhiaisen Agricola-patsaasta, joka oli paljastettu Turun tuomiokirkon vierelle vuoden 1952 toukokuussa. Jauhiainen ei suostunut toisinnon tekemiseen lähelle Turkua, mutta tarjoutui tekemään saarnaavaa Agricolaa esittävän patsaan. Loppujen lopuksi Pernajan seurakunta hankki kopion Wikströmin patsaasta vuonna 1954. Vuonna 1914 pystytetty muistokivi siirrettiin Torsbyn kylään, Agricolan oletetun kotitalon Sigfridsin pihaan vuonna 1959. Wikströmin veistos sijoitettiin sen paikalle, nykyään ketjuaidan ympäröimälle sankarihauta-alueelle uudelle jalustalle ja paljastettiin kesäkuussa 1959. Jalustan kyltissä on Agricolan nimikirjoitus.


title: Mikael Agricolan muistomerkki

text: Suomalainen Viipuri-säätiö teetti patsaasta vuonna 1993 uuden valoksen, joka lahjoitettiin Viipurin kaupungille. Muotti valokseen tehtiin Turussa olevan kopion pohjalta, koska alkuperäistä veistosta ei enää ollut. Viipurin kaupungin rahoitusvaikeuksien vuoksi sitä ei pystytetty ulkosalle, vaan se sijoitettiin Viipurin kirjastoon. Vuonna 2007 vietetty Agricolan 450-vuotisjuhlavuosi innosti sekä suomalaiset että viipurilaiset puuhaamaan patsaan uutta pystytystä.


title: Mikael Agricolan muistomerkki

text: Agricolan 450-vuotisjuhlavuoden valtuuskunta päätti viimeisessä kokouksessaan helmikuussa 2008, että Viipuriin pystytetään uudelleen Mikael Agricolan muistomerkki. Sen toteutus tapahtui Viipurin kaupungin ja Agricola 2007 -muistomerkkitoimikunnan yhteistyönä. Muistomerkki paljastettiin 27. kesäkuuta 2009 uudessa paikassa luterilaisen Pietari–Paavalin kirkon lähellä. Itse patsas on sama kuin aiemmin Viipurin kirjaston eteisessä esillä ollut. Patsaan uusi, noin 14 tonnia painava graniittijalusta on veistetty Kamenogorskissa, mutta sen ylin osa, "kauluskivi" on peräisin Wikströmin suunnittelemasta alkuperäisestä jalustasta. Koristeellinen kauluskivi on hiukan vaurioitunut. Jalustan kylkeen on kirjoitettu suomeksi ja venäjäksi Raamatunlause ”"Autuaita ovat rauhantekijät"”. Etupuolella lukee vain suomeksi ”"Kylle se kwle Somen kielen ioca ymmerdä Kaikein mielen"”.


title: Iddarammayilatho

text: Iddarammayilatho (, suomeksi ”Kahden tytön kanssa”) on vuonna 2013 ilmestynyt Puri Jagannadhin ohjaama ja käsikirjoittama intialainen, telugunkielinen elokuva. Elokuvan pääosarooleissa esiintyvät Allu Arjun, Amala Paul ja Catherine Tresa.


title: Iddarammayilatho

text: Elokuva on julkaistu myös malajalamiksi dubattuna nimellä "Romeo and Juliets".


title: Iddarammayilatho

text: Akanksha-niminen tyttö (Catherine Tresa) muuttaa Barcelonaan ja löytää asunnostaan edellisen vuokralaisen Komalin (Amala Paul) päiväkirjan. Komali on rakastunut tyylikkääseen katusoittajaan Sanjuun (Allu Arjun), ja elokuva kertoo kuinka Akanksha sotkeutuu heidän rakkauselämäänsä.


title: Iddarammayilatho

text: Elokuva keräsi ensi-iltapäivänään 120 miljoonan rupian tuoton, josta 105 miljoonaa Andhra Pradeshissa, mikä on Allu Arjunin ennätys.


title: Iddarammayilatho

text: Elokuvan hauskoiksi tarkoitetut komediaosuudet saivat niin huonon vastaanoton, että Tollywoodin tunnettujen koomikkonäyttelijöiden Alin ja Brahmanandamin väliset kohtaukset päätettiin leikata elokuvasta toisena päivänä ensi-illan jälkeen.


title: Iddarammayilatho

text: Osa Tollywood-näyttelijä Pawan Kalyanin faneista loukkaantui elokuvassa käytetystä dialogista, jossa vitsailtiin heidän kustannuksellaan.


title: Iddarammayilatho

text: "Iddarammayilathossa" työskennellyt koreografi V. J. Sekar voitti Filmfare Awards South 2013 -gaalassa vuoden parhaan koreografin Filmfare Awards South -palkinnon kappaleesta ”Top Lechipoddi”.


title: Iddarammayilatho

text: "Iddarammayilathon" soundtrack julkaistiin Hyderabadissa 28. huhtikuuta. Musiikin sävelsi Allu Arjunin elokuvissa useasti aiemminkin säveltäjänä työskennellyt Devi Sri Prasad. Elokuvassa esiintyi myös kansainvälisesti tunnettu reggaemuusikko Apache Indian, joka lauloi ensimmäistä kertaa teluguksi.


title: Kimiya Satō

text: Kimiya Satō (, s. 5. lokakuuta 1989 Kōbe, Hyōgo) on japanilainen moottoriurheilija. Vuonna 2013 Satō testasi Sauberin F1-autoa Silverstonen nuorten kuljettajien testeissä. Hän ei ole sukua entiselle F1-kuljettajalle Takuma Satōlle.


title: Kimiya Satō

text: Satō aloitti uransa Karting-sarjoissa. Vuonna 2006 Satō kilpaili Formula BMW UK -sarjassa, jossa hän sijoittui sarjan kymmenneksi. Vuonna 2007 Satō jatkoi sarjassa voittaen yhden kilpailun sijoittuen loppupisteissä neljänneksi. Vuonna 2008 Satō ajoi Formula Challenge Japan -sarjassa sijoittuen sarjan toiseksi. Samana vuonna hän ajoi yhden kilpailun Formula BMW Pacific -sarjassa. Vuonna Satō ajoi Japanin Formula 3 -sarjassa, jossa hän oli National Class -luokassa sarjan toinen. Vuonna 2010 hän jatkoi sarjassa ollen neljäs. Vuonna 2011 Satō siirtyi Formula 3 Euroseries -sarjaan voittaen yhden kilpailun sijoittuen sarjan kymmenneksi. Vuonna 2012 Satō siirtyi Saksan Formula 3 -sarjaan sijoittuen loppupisteissä kolmanneksi voittaen kauden aikana neljä kilpailua. Vuonna 2013 Satō kilpaili Auto GP World Series -sarjassa. Hän voitti kauden aikana viisi kilpailua sijoittuen sarjan toiseksi. Samana vuonna hän ajoi Sauberin nuorten kuljettajien testeissä Silverstonessa ja toimi tallin vara ja -kolmoskuljettajana Japanin GP:n ajan. Vuonna 2014 Satō kilpaili GP2-sarjassa Campos Racing-tallissa saavuttaen kaksi pistettä. Samana vuonna hän jatkoi Auto GP -sarjassa voittaen sarjan mestaruuden.


title: Sweeney Todd (legenda)

text: Sweeney Todd on vanhaan englantilaiseen legendaan perustuva parturi ja sarjamurhaaja, joka piti Lontoossa liikettään tappaen – yleensä partaansa ajamaan tulleet – asiakkaansa viiltämällä heidän kurkkunsa partaveitsellään auki sekä pudottamalla heidät sitten lattialuukun kautta kellariin. Siellä hänen apulaisensa rouva Lovett teki ruumiista lihapiirakoita ja myi niitä asiakkaille.


title: Sweeney Todd (legenda)

text: Tarinasta on tehty lukuisia elokuvia, näytelmiä, kirjoja sekä baletti. Vuonna 1979 Stephen Sondheim sävelsi ja sanoitti aiheesta musikaalin, joka voitti muun muassa parhaan musikaalin Tony-palkinnon. Vuonna 2007 Tim Burton ohjasi musikaalista , jossa esiintyvät muun muassa Johnny Depp, Helena Bonham Carter ja Alan Rickman.


title: Jules Guesde

text: Jules Guesde (oik. Jules Basile; 11. marraskuuta 1845 Pariisi – 28. heinäkuuta 1922 Saint-Mandé) oli ranskalainen sosialistinen poliitikko. Hän oli Ranskan työväenliikkeen ensimmäisiä marxilaisia johtajia.


title: Jules Guesde

text: Guesde aloitti uransa radikaalina lehtimiehenä. Kirjoitustensa vuoksi hänet tuomittiin kesällä 1870 kuudeksi kuukaudeksi vankeuteen. Seuraavana vuonna hän sai viiden vuoden tuomion puolustettuaan artikkeleissaan Pariisin kommuunia. Välttääkseen vankeuden hän pakeni Sveitsiin ja edelleen Italiaan, josta hänet karkotettiin. Hän palasi Ranskaan vuonna 1876. Ulkomailla asuessaan hän tutustui Karl Marxin teoksiin ja palatessaan Ranskaan hänestä oli tullut marxilaisuuden kannattaja.


title: Jules Guesde

text: Guesde perusti vuonna 1877 "L’Égalité" (”Tasa-arvo”) -nimisen sosialistisen viikkolehden. Hän laati vuonna 1880 perustetun Ranskan ensimmäisen marxilaisen puolueen, Ranskan työväenpuolueen ("Parti Ouvrier Français", POF) ohjelman neuvoteltuaan ensin Marxin sekä tämän vävyn Paul Lafarguen kanssa. Ohjelman mukaan työläisten tulisi valita vaaleissa edustajikseen vain sellaisia henkilöitä, jotka olivat sitoutuneet luokkataisteluun ja sosialismiin. Guesde vastusti possibilismiksi kutsuttua reformistista suuntausta, jonka mukaan työväenliikkeen pitäisi tavoitella eturyhmätoiminnalla saavutettavissa olevia pieniä parannuksia työläisten oloihin. Guesden ja possibilistien kiistat jatkuivat vuosikymmeniä ja hajottivat Ranskan työväenliikettä. Myös Ranskan työväenpuolue ajautui pian hajaannukseen. 1900-luvun alussa Guesde perusti Édouard Vaillantin kanssa uuden ministerisosialismia vastustaneen sosialistisen puolueen ("Parti Socialiste de France"), joka vuonna 1905 sulautui osaksi SFIO:a.


title: Jules Guesde

text: Guesde tuomittiin vuonna 1882 jälleen vankeuteen kumouksellisen kirjoittelunsa vuoksi. Vapauduttuaan hän toimi "Citoyen"- ja "Cri du peuple" -nimisten ehtien toimittajana. Guesde kuului Ranskan edustajainkamariin vuosina 1893–1898 sekä vuodesta 1906 kuolemaansa saakka. Ensimmäisen maailmansodan syttyminen sai Guesden tinkimään jyrkistä hallitukseen osallistumista vastustavista periaatteistaan ja hän toimi salkuttomana ministerinä René Vivianin hallituksessa 1914–1915. Viimeisinä vuosinaan hän arvosteli bolševikkien politiikkaa, mutta säilytti marxilaisen katsomuksensa.


title: Sweeney Todd (vuoden 2006 elokuva)

text: Sweeney Todd on vuonna 2006 ilmestynyt David Mooren ohjaama televisioelokuva legendaan perustuvasta sarjamurhaajaparturi Sweeney Toddista, jota esittää näyttelijä Ray Winstone.


title: Sweeney Todd (vuoden 2006 elokuva)

text: Sweeney Todd on parturi Lontoossa, joka päätyy tappamaan ihmisiä ja rouva Lovett tekemään niistä piirakoita.


title: Polyarkia

text: Polyarkian esitteli modernin poliittisen tieteen terminä Robert A. Dahl pyrkimyksenään kuvata hallintomuotoa jossa valta on uskottu kolmelle tai useammalle. Tämän hallintomallin käyttäjistä ensimmäisiä oli Yhdysvallat, mutta se asteittain otettiin käyttöön myös monissa muissa maissa.


title: Polyarkia

text: Dahlin mukaan kollektiivisten päätösten yhteydessä on perimmäisen demokraattisen periaatteen mukaista antaa kullekin poliittisen yhteisön jäsenelle tasapuolinen intressien harkintamahdollisuus. Polyarkian mukaisessa kansallisvaltiossa on tiettyjä proseduureja tämän demokraattisen periaatteen toteuttamiseksi.


title: Polyarkia

text: Turun Yliopiston Yleisen valtio-opin professori Maija Setälä esittää Dahlin polyarkian kriteerit, jotka mm. kuvaavat hallintoa, vaaleja, sananvapautta sekä järjestöjä. Edelleen Setälä esittää, että Dahlin polyarkia edustaa tietynlaista poliittisen tasa-arvon yksinkertaista käsitystä, ja että siihen on kohdistettu kritiikkiä sen vuoksi ettei se rajaa tasa-arvovaatimuksen mukanaan tuomia vaihtoehtoja sisällöllisesti eikä toisaalta ota huomioon muita oleellisia osallistumisen muotoja. Tämän kritiikin pohjalta on Charles Beitz kehittänyt edelleen nimenomaisen monimutkaisen proseduralismin teorian.


title: Édouard Vaillant

text:
Édouard-Marie Vaillant (28. tammikuuta 1840 Vierzon – 18. joulukuuta 1915
Pariisi) oli ranskalainen sosialistinen poliitikko.


title: Édouard Vaillant

text: Vaillant kouluttautui ensin insinööriksi ja opiskeli sen jälkeen lääketiedettä Pariisissa, Heidelbergissä, Tübingenissa ja Wienissä. Palattuaan Ranskaan hän ystävystyi vallankumouksellisen sosialistin Auguste Blanquin kanssa. Ranskan–Saksan sotaan kuuluneen Pariisin piirityksen aikana (1870–1871) Vaillant julkaisi Blanquin ajatuksia tukeneita kumouksellisia artikkeleita. Vaillant osallistui Pariisissa maaliskuussa 1871 käynnistyneeseen kapinaan ja hänet valittiin Pariisin kommuunin edustajistoon. Hänestä tuli 30. maaliskuuta kommuunin toimeenpanevan komitean jäsen ja 21. huhtikuuta kommuunin opetusministeri. Kommuunin kukistamisen jälkeen hän pakeni Englantiin. Siellä hän tutustui Karl Marxiin ja toimi syyskuussa 1871 ensimmäisen internationaalin yleisneuvoston jäsenenä. Vaillant ja muut blanquistit kuitenkin vetäytyivät internationaalista jo seuraavana vuonna.


title: Édouard Vaillant

text: Vaillant tuomittiin Ranskassa heinäkuussa 1872 poissaolevana kuolemaan. Hän palasi kotimaahansa vasta vuonna 1880 annetun yleisen armahduksen jälkeen ja jatkoi toimintaa sosialistisessa liikkeessä. Hänet valittiin vuonna 1884 Pariisin kaupunginvaltuustoon ja vuonna 1893 Pariisin edustajana Ranskan edustajainkamariin, jonka jäsenenä hän jatkoi kuolemaansa asti. Parlamentissa Vaillant ajoi innokkaasti kahdeksantuntista työpäivää ja yleistä sosiaaliturvaa. Aiemmasta linjastaan poiketen hän esiintyi edustajana melko maltillisesti ja keskittyi käytännön asioihin. Vuosina 1898–1901 hän johti Sosialistinen vallankumouspuolue ("Parti socialiste révolutionnaire") -nimistä blanquistista puoluetta, joka yhdistyi vuonna 1902 Jules Guesden johtaman marxilaisen Ranskan työväenpuolueen kanssa uudeksi sosialistiseksi puolueeksi ("Parti Socialiste de France", PSdF).


title: Édouard Vaillant

text: Vuonna 1905 PSdF yhdisti voimansa kilpailevan maltillisemman sosialistipuolueen kanssa muodostaen näin Työväeninternationaalin ranskalainen osaston eli SFIO:n. SFIO:ssa Vaillantista tuli Jean Jaurès’n ystävä ja yhteistyökumppani. Vaillant luopui aiemmasta pasifistisesta kannastaan ensimmäisen maailmansodan syttyessä ja vaati sosialisteja tukemaan Ranskan sodankäyntiä. Parlamentin vanhimpana sosialistina Vaillant oli useasti puolueensa ehdokkaana edustajainkamarin puhemieheksi sekä tasavallan presidentiksi. Vuoden 1913 presidentinvaaleissa hän sai toisella kierroksella 8 prosenttia äänistä.


title: AZ Havířov

text: AZ Havirov on tšekkiläinen jääkiekkoseura Havířovin kaupungista. Seura on perustettu vuonna 1928 ja se pelaa Tšekkiin toiseksi korkeimmalla sarjatasolla 1. Národní Hokejová Ligassa.


title: Tinianin taistelu

text: Tinianin taistelu oli toisessa maailmansodassa yhdysvaltalaisten ja japanilaisten välinen taistelu Tinianin saaresta Mariaaneilla. Taistelu oli osa suurempaa Operaatio Forageria. Taistelu alkoi 24. heinäkuuta 1944 ja päättyi Liittoutuneiden voittoon 1. elokuuta 1944. Taistelussa kaatui melkein kaikki saarta puolustaneet japanilaisjoukot, mukaan lukien kolme joukkojen komentajaa. Vain 313 japanilaissotilasta selvisivät hengissä ja joutuivat vangiksi. Taistelu oli myös ensimmäinen Tyynenmeren sodassa, jossa käytettiin napalmia hyökkäyspommituksissa. Taistelun jälkeen saarelle rakennettiin lentokenttä ja koulutuspaikka Seabee-joukoille. Saarelta käsin pystyttiin pommittamaan Filippiinejä ja Ryūkyūsaaria. Hiroshiman atomipommia kuljettanut lentokone "Enola Gay" lähti juuri Tinianin saarelta. Saaren lähistöllä olevalla Aguijaninsaarella oleva japanilaisten linnoitus, jota komensi luutnantti Kinichi Yamada, kesti sodan loppuun asti. Viimeinen Tiniania miehittänyt japanilaissotilas Murata Susumu antautui vasta vuonna 1953.


title: Heinz-Jürgen Bothe

text: Heinz-Jürgen Bothe (s. 5. marraskuuta 1941 Berliini) on Itä-Saksaa edustanut entinen soutaja ja olympiavoittaja. Hän kilpaili vuoden 1968 kesäolympialaisissa Méxicossa ja voitti siellä kultaa perämiehettömässä kaksikossa.


title: Harry Droog

text: Henricus Antonius ”Harry” Droog (s. 17. joulukuuta 1944 Beemster) on alankomaalainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pariairokaksikossa hopeaa.


title: Roderick Rijnders

text: Roderick Falesca Renée Trygvae ”Rody” Rijnders (1. maaliskuuta 1941 Balikpapan – 15. tammikuuta 2018) oli alankomaalainen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä hopeaa perämiehellisessä kaksikossa.


title: Preben Krab

text: Preben Krab (s. 15. heinäkuuta 1952 Gammel Haderslev) on tanskalainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehellisessä kaksikossa. Myös hänen veljensä Jørn Krab osallistui kisoihin.


title: Jørn Krab

text: Jørn Krab (s. 3. joulukuuta 1945 Haderslev) on tanskalainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehellisessä kaksikossa. Myös hänen veljensä Preben Krab osallistui kisoihin.


title: Possibilismi

text: Possibilismi () oli Ranskan sosialistisessa liikkeessä vuosina 1882–1905 vaikuttanut Paul Broussen johtama suuntaus, jonka mukaan oli torjuttava radikaalit tavoitteet ja keskityttävä ajamaan mahdollisuuksien rajoissa olleita yhteiskunnallisia uudistuksia. Possibilistit jakautuivat vuonna 1890 kahteen ryhmään, Broussen johtamiin broussisteihin ja Jean Allemanen johtamiin allemanisteihin.


title: Possibilismi

text: Broussen johtamat possibilistit erosivat vuonna 1882 marxilaisesta Ranskan työväenpuolueesta (POF) ja siirtyivät toimimaan vuonna 1878 perustetussa Sosialististen työläisten liitossa (FTSF). Allemanen kannattajat perustivat 1890 Vallankumouksellisen sosialistisen työväenpuolueen (POSR). Myöhemmin possibilistit päätyivät mukaan vuonna 1905 perustettuun Työväeninternationaalin ranskalaiseen osastoon (SFIO), joka kokosi yhteen Ranskan sosialistiset ryhmät.


title: Lättäkalat

text: Lättäkalat ("Sternoptychidae") on sukasuukaloihin kuuluva heimo. Heimon lajeja tavataan syvistä vesistä Atlantista, Intian valtamerestä ja Tyynestämerestä.


title: Lättäkalat

text: Lättäkalojen heimoon kuuluu 10 sukua ja 49–75 lajia. Kooltaan ne ovat pienikokoisia ja saavuttavat maksimissaan noin 10 cm:n pituuden. Ruumiinrakenteeltaan ne ovat korkeita ja hyvin litteitä kaloja. Tyypillisiä piirteitä ovat suuret, eräillä lajeilla teleskooppimaiset, silmät ja kookas suu, pään ja vatsan luminoivat valoelimet, lyhyt selkäevä ja eräillä lättäkalaljeilla on rasvaevä. Vöriltään heimon kalat ovat sivuiltaan hopeanharmaita ja vatsastaan tummempia.


title: Lättäkalat

text: Lättäkalalajeja tavataan kaikista lämpimistä ja lauhkeista vesistä. Tyypillisesti ne elävät 100–4 000 metrin syvyydessä ja elävät öisin lähempänä pintaa kuin päivisin. Heimon kalojen ravintoa ovat pienet planktonäyriäiset, kuten hankajalkaiset.


title: Peter Bolliger

text: Peter Bolliger (s. 18. toukokuuta 1937 Basel) on sveitsiläinen entinen soutaja ja olympiamitalisti. Hän kilpaili vuoden 1964 kesäolympialaisissa Tokiossa ja sijoittui seitsemänneksi perämiehettömässä kaksikossa. Hän osallistui myös vuoden 1968 kesäolympialaisiin Méxicossa ja sai siellä pronssia perämiehellisessä nelikossa.


title: Bogdan Bejze

text: Bogdan Bejze (28. helmikuuta 1929 Pabianice – 19. maaliskuuta 2005) oli puolalainen roomalaiskatolinen piispa. Hänet vihki papiksi Łódźin hiippakuntaan Michal Klepacz 14. kesäkuuta 1953. Hänet nimitettiin saman hiippakunnan vihkipiispaksi ja Idassan titulaaripiispaksi 25. kesäkuuta 1963, ja piispaksi vihkiminen seurasi 1. syyskuuta. Pääkonsekraattorina toimi Stefan Wyszyński, jota avustivat Klepacz ja Jan-Wawrzyniec Kulik.


title: Bogdan Bejze

text: Bejze osallistui Vatikaanin toiseen kirkolliskokoukseen. Hän kuoli 76-vuotiaana virassa.


title: Józef Rozwadowski

text: Józef Rozwadowski (19. maaliskuuta 1909 Krakova – 3. elokuuta 1996) oli puolalainen roomalaiskatolinen piispa. Hänet vihittiin papiksi 11. lokakuuta 1931 ja nimitettiin Łódźin hiippakunnan (nykyään arkkihiippakunta) johtoon 29. lokakuuta 1968. Piispaksi vihkimisen suoritti 24. marraskuuta Karol Józef Wojtyła eli tuleva paavi Johannes Paavali II, jota avustivat Jerzy Stroba ja Jan-Wawrzyniec Kulik.


title: Józef Rozwadowski

text: Rozwadowski jäi eläkkeelle 24. tammikuuta 1986.


title: László Tóth

text: László Tóth (21. huhtikuuta 1912 Csakberény – 6. heinäkuuta 1997) oli unkarilainen roomalaiskatolinen piispa. Hänet vihittiin papiksi 23. kesäkuuta 1935 ja nimitettiin Veszprémin hiippakunnan (nykyinen arkkihiippakunta) vihkipiispaksi sekä Baian titulaaripiispaksi 2. huhtikuuta 1976. Piispaksi vihkiminen seurasi 8. kesäkuuta. Pääkonsekraattorina toimi László Lékai, jota avustivat Imre Kisberk ja László Kádár.


title: László Tóth

text: Tóth jäi eläkkeelle 5. kesäkuuta 1987.


title: Edoardo Facchini

text: Edoardo Facchini (2. tammikuuta 1886 – 21. lokakuuta 1962) oli italialainen roomalaiskatolinen piispa. Hänet vihittiin papiksi 16. heinäkuuta 1911 ja nimitettiin Alatrin hiippakunnan johtoon 5. toukokuuta 1935. Piispaksi vihkiminen seurasi 30. kesäkuuta. Pääkonsekraattorina toimi Agostino Mancinelli, jota avustivat Attilio Adinolfi ja Alessandro Fontana.


title: Edoardo Facchini

text: Facchini osallistui Vatikaanin toiseen kirkolliskokoukseen. Hän kuoli 76-vuotiaana virassa.


title: Edoardo Facchini

text: Facchini oli Alatrin kolmanneksi viimeinen piispa. Hänen seuraajansa oli Vittorio Ottaviani.


title: Vittorio Ottaviani

text: Vittorio Ottaviani (19. lokakuuta 1915 Rocca di Cambio – 20. kesäkuuta 1998) oli italialainen roomalaiskatolinen piispa. Hänet vihittiin papiksi L'Aquilan arkkihiippakuntaan 15. toukokuuta 1938 ja nimitettiin Alatrin hiippakunnan johtoon 19. joulukuuta 1962. Piispaksi vihkiminen seurasi 3. helmikuuta 1963. Pääkonsekraattorina toimi Carlo Confalonieri, jota avustivat Costantino Stella ja Francesco Carpino.


title: Vittorio Ottaviani

text: 30. marraskuuta 1972 Ottaviani sai nimityksen Anagnin piispaksi. 10. marraskuuta 1973 hänet siirrettiin Marsin piispaksi, jona hän toimi, kunnes erosi 22. huhtikuuta 1977. Hän osallistui Vatikaanin toiseen kirkolliskokoukseen.


title: Umberto Florenzani

text: Umberto Florenzani (12. marraskuuta 1919 Pofi – 23. helmikuuta 1987) oli italialainen roomalaiskatolinen piispa. Hänet vihittiin papiksi 17. toukokuuta 1942 ja nimitettiin Ferentinon hiippakunnan johtoon 27. tammikuuta 1973. Piispaksi vihkiminen seurasi 11. maaliskuuta. Pääkonsekraattorina toimi Carlo Confalonieri, jota avustivat Ernesto Civardi ja Vittorio Ottaviani.


title: Umberto Florenzani

text: Florenzani sai 21. joulukuuta 1973 nimitykset Anagnin ja Alatrin hiippakuntien piispaksi. 30. syyskuuta 1986 Alatrin hiippakunta liitettiin Anagniin, jonka uudeksi nimeksi tuli Anagni-Alatri. Florenzani jatkoi toimintaansa piispana, kunnes kuoli seuraavana vuonna virassa.


title: Giovanni Pranzini

text: Giovanni Pranzini (4. joulukuuta 1875 Castel San Pietro – 22. kesäkuuta 1935) oli italialainen roomalaiskatolinen piispa. Hänet vihittiin papiksi 15. elokuuta 1899 ja nimitettiin Bolognan arkkihiippakunnan vihkipiispaksi sekä Diocaesarea in Palaestinan titulaaripiispaksi 13. kesäkuuta 1921. Piispaksi vihkiminen seurasi 26. kesäkuuta. Pääkonsekraattorina toimi Vittorio Amedeo Ranuzzi de' Bianchi, jota avustivat Vincenzo Bacchi ja Ersilio Menzani.


title: Giovanni Pranzini

text: Pranzini sai 18. marraskuuta 1924 nimityksen Carpin piispaksi, jonka virkaan hänet asetettiin 6. tammikuuta 1925.


title: James Holmes-Siedle

text: James Holmes-Siedle (1. marraskuuta 1910 Penarth – 22. toukokuuta 1995) oli irlantilainen, Tansaniassa toiminut lähetyssaarnaaja ja roomalaiskatolinen piispa. Hänet vihittiin Afrikan lähetyssaarnaajien (Valkoisten isien) papiksi 29. kesäkuuta 1935 ja nimitettiin Kareman apostoliseksi vikaariksi sekä Adraan titulaaripiispaksi 11. heinäkuuta 1946. Piispaksi vihkiminen seurasi 8. joulukuuta. Pääkonsekraattorina toimi Peter Emmanuel Amigo, jota avustivat Edward Myers ja Thomas Leo Parker.


title: James Holmes-Siedle

text: Holmes-Siedle sai 25. maaliskuuta 1953 nimityksen Kareman ja 5. elokuuta 1958 Kigoman piispaksi. Hän erosi jälkimmäisestä virasta 15. joulukuuta 1969, jolloin hänet nimitettiin Árd Mórin titulaaripiispaksi. Hän osallistui Vatikaanin toiseen kirkolliskokoukseen.


title: Jakob Grob

text: Jakob Grob (s. 28. maaliskuuta 1939 Obstalden) on sveitsiläinen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehellisessä nelikossa.


title: Mario Epifanio Abdallah Mgulunde

text: Mario Epifanio Abdallah Mgulunde (1931 Kalenga – 14. maaliskuuta 2006) oli tansanialainen roomalaiskatolinen arkkipiispa. Hänet vihittiin papiksi Iringan hiippakuntaan 8. huhtikuuta 1962 ja nimitettiin sen johtoon 23. lokakuuta 1969. Piispaksi vihkiminen seurasi 15. helmikuuta 1970. Pääkonsekraattorina toimi James Dominic Sangu, jota avustivat James Joseph Komba ja Adriani Mkoba.


title: Mario Epifanio Abdallah Mgulunde

text: Mgulunde sai 9. maaliskuuta 1985 nimityksen Taboran arkkipiispaksi, jonka tehtävissä hän toimi, kunnes kuoli virassa.


title: Pesäpallon suomensarja 1957

text: Pesäpallon suomensarja pelattiin kolmannentoista kerran kaudella 1957. Sarja pelattiin neljässä lohkossa ja lohkovoittajat Keuruun Kisailijat, Lahden Mailaveikot, Seinäjoen Maila-Jussit ja Sotkamon Jymy nousivat suoraan mestaruussarjaan kaudeksi 1958. Mestaruussarjasta pudonnut Kuusankosken Puhti ei osallistunut suomensarjaan, vaan siirtyi uudelleen perustettuun .


title: Pesäpallon suomensarja 1957

text: Itälohkossa pelasi uusina joukkueina Puurtilan Kisa-Pojat, Keuruun Kisailijat ja Kesälahden Urheilijat, jotka kaikki nousivat edellisenä kautena maakuntasarjasta. SM-sarjasta ei itälohkoon pudonnut yhtään joukkuetta.


title: Pesäpallon suomensarja 1957

text: Etelälohkossa pelasi uusina joukkueina SM-sarjasta pudonnut Lahden Mailaveikot sekä maakuntasarjasta nousseet Lappeenrannan Urheilu-Miehet, Heinolan Palloilijat -47 ja Korian Ponsi. Sarjapaikastaan luopui Lahden Pesä-Toverit. HP-47 varmisti sarjapaikan vasta keväällä voittaessaan karsintattelussa paikalliskilpailija Heinolan Iskun 5-4.


title: Pesäpallon suomensarja 1957

text: Länsilohkossa pelasivat uusina mestaruussajasta pudonneet Tampereen Pyrintö ja Rauman Urheilijat sekä maakuntasarjasta noussut Porin Veto. Loimaan Leisku jäi pois sarjasta ja siirtyi TUL:n mestaruussarjaan.


title: Pesäpallon suomensarja 1957

text: Pohjoislohkossa uusina joukkueina olivat nousijat Sotkamon Jymy-Veljet ja Sievin Sisu. Sotkamon paikalliskamppailussa paukuteltiin ennätysmäiset 87 juoksua.


title: Alberto Demiddi

text: Alberto Demiddi (11. huhtikuuta 1944 Buenos Aires – 25. lokakuuta 2000 San Fernando) oli argentiinalainen soutaja ja kaksinkertainen olympiamitalisti. Hän oli aluksi uimari, mutta aloitti soudun 16-vuotiaana, ja hän kehittyi yhdeksi maailman parhaista yksikkösoutajista. Hän voitti muun muassa soudun maailmanmestaruuden (1970) ja kultaa Pan-Amerikan kisoissa (1967).


title: Alberto Demiddi

text: Olympialaisissa Demiddi sijoittui yksikössä neljänneksi Tokiossa 1964, sai siinä pronssia Méxicossa 1968 ja sai vielä hopeamitalin Münchenissä 1972. Sittemmin Demiddi on toiminut valmentajana. Hän sai lempinimen "La Máquina".


title: Frank Forberger

text: Frank Forberger (5. maaliskuuta 1943 Meißen – 30. syyskuuta 1998 Meißen) oli Itä-Saksaa edustanut soutaja ja kaksinkertainen olympiavoittaja. Hän kuului Frank Rühlen, Dieter Grahnin ja Dieter Schubertin kanssa Einheit Dresden -joukkueeseen, joka voitti perämiehettömässä nelikossa kultaa vuoden 1968 kesäolympialaisissa Méxicossa ja vuoden 1972 kesäolympialaisissa Münchenissä.


title: Frank Forberger

text: Forberger oli mukana voittamassa soudun maailmanmestaruutta 1966 ja 1970. Lisäksi hän voitti joukkueineen Euroopan-mestaruudet 1967 ja 1971.


title: Adriani Mkoba

text: Adriani Mkoba (28. tammikuuta 1926 – 7. lokakuuta 1995) oli tansanialainen roomalaiskatolinen piispa. Hänet vihittiin papiksi 19. maaliskuuta 1953 ja nimitettiin Morogoron hiippakunnan johtoon 15. joulukuuta 1966. Piispaksi vihkiminen seurasi 2. heinäkuuta 1967. Pääkonsekraattorina toimi Laurean Rugambwa, jota avustivat Guido Del Mestri ja Herman Jan van Elswijk.


title: Adriani Mkoba

text: Lisäksi Mkoba sai 16. heinäkuuta 1968 nimityksen Sansibarin ja Pemban apostoliseksi hallitsijaksi, jona hän toimi, kunnes erosi 26. tammikuuta 1973. Hän jatkoi toimintaansa Morogoron piispana, kunnes erosi näistäkin tehtävistä 6. marraskuuta 1992.


title: Angaurin taistelu

text: Angaurin taistelu oli toisessa maailmansodassa Yhdysvaltain ja Japanin välinen taistelu Angaurin saaren hallinnasta Palaussa, Mariaanien lähistöllä. Taistelu oli osa suurempaa operaatio Forageria. Se alkoi 17. syyskuuta 1944 ja päättyi Yhdysvaltain voittoon 22. lokakuuta. Taistelussa lähes kaikki saarta puolustaneet japanilaissotilaat kaatuivat, mukaan lukien japanilaisjoukkojen komentaja Ushio Goto. Vain 59 japanilaissotilasta selvisi hengissä, joutuen sotavangeiksi.


title: Angaurin taistelu

text: Angaur on pieni kalkkikivisaari, jolla oli 1 400 japanilaissotilasta. Saaren heikko puolustus ja mahdollisuus lentokentän rakentamisesta saarelle teki siitä houkuttelevan kohteen yhdysvaltalaisille.


title: Angaurin taistelu

text: Yhdysvallat pommitti saarta 11. syyskuuta 1944 taistelulaivoista käsin. Kuusi päivää myöhemmin 81:een jalkaväkidivisioonaan kuuluneet yhdysvaltalaissotilaat rantautuivat saaren koillis- ja kaakkoisosiin. Miinoitettu ranta ja sotilaiden ruuhka aiheuttivat yhdysvaltalaisjoukoille enemmän ongelmia kuin itse japanilaisjoukot. Saaren kaakkoisosassa ollut 400:n japanilaissotilaan puolustusasema neutraloitiin 20. syyskuuta mennessä, aiheuttaen 300:n yhdysvaltalaisen kaatumisen. Vastustus koveni yhdysvaltalaisjoukkojen lähestyessä ”kulhoa”, kukkulaa lähellä Salomejärveä saaren luoteisosassa. Kulhon alueella oli 750 japanilaissotilasta, jotka puolustautuivat hyökkääjiä vastaan tykistön, kranaattien ja konekiväärien avulla. 20-–25. syyskuuta välillä tapahtuneiden jatkuvien hyökkäyksien ansiosta yhdysvaltalaissotilaat onnistuivat murtamaan puolustuksen.


title: Angaurin taistelu

text: Saaren sanottiin olevan turvallinen jo 30. syyskuuta, vaikka kulhon alueella ja ympäristössä oli vielä noin 300 japanilaissotilasta, jotka kestivät vielä lähes neljä viikkoa. Lokakuun alussa sotatoimet kutistuivat pienimuotoiseksi tiedusteluksi, väijytyksiksi, sudenkuoppien tekemiseksi ja tarkka-ampumiseksi. Saaren puolustusta johtanut Goto kaatui 18. lokakuuta.


title: Angaurin taistelu

text: 36 päivää kestäneet sotatoimet räjähteiden, tykistön, tankkien ja liekinheittimien avulla japanilaispuolustusta vastaan loppuivat 22. lokakuuta. Angaurin taistelu oli harvinainen, sillä kaatuneiden ja loukkaantuneiden yhdysvaltalaissotilaiden määrä ylitti japanilaissotilaiden vastaavat määrät.


title: Angaurin taistelu

text: Lentokentän rakentaminen aloitettiin taisteluiden vielä ollessa käynnissä, mutta viivästysten vuoksi se ei valmistunut ajallaan Filippiinien taisteluita ajatellen. Saarella olleet yhdysvaltalaissotilaat siirtyivät suoraan Peleliun taisteluihin.


title: Ola Johansson (näyttelijä)

text: Aarne Olavi "Ola" Johansson (3. kesäkuuta 1922 Helsinki – 6. tammikuuta 2004 Lahti) oli suomalainen näyttelijä. Hänet tunnettiin erityisesti pitkäaikaisena Lahden kaupunginteatterin näyttelijänä, mutta Johansson teki myös useita elokuvarooleja.


title: Ola Johansson (näyttelijä)

text: Ola Johansson aloitti näyttelemisen Äänislinnan Teatterissa vuonna 1944 ja oli sodan jälkeen kiinnitettynä Helsingin Kansanteatteri-Työväenteatteriin. Vuonna 1949 Johansson siirtyi Lahden kaupunginteatteriin, jossa hän esiintyi eläkkeelle jäämiseensä vuoteen 1985 saakka.


title: Ola Johansson (näyttelijä)

text: Johanssonin merkittävin elokuvarooli oli pääosa Matti Kassilan vuonna 1979 ohjaamassa komediassa "Natalia". Hänet muistetaan myös Havukka-ahon ajattelijan Mooses Pessinä sekä eläinkaupan myyjänä elokuvassa "Täältä tullaan elämä!".


title: Gottlieb Fröhlich

text: Gottlieb Fröhlich (s. 13. elokuuta 1948 Wohlen) on sveitsiläinen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehellisessä nelikossa.


title: Herman Jan van Elswijk

text: Herman Jan van Elswijk (11. huhtikuuta 1905 Naaldwijk – 3. marraskuuta 1987) oli Tansaniassa toiminut lähtöjään alankomaalainen roomalaiskatolinen piispa. Hän kuului spiritaaneihin.


title: Herman Jan van Elswijk

text: Elswijk sai pappisvihkimyksensä 25. heinäkuuta 1933, ja hänet nimitettiin Morogoron hiippakunnan johtoon 18. heinäkuuta 1954. Piispaksi vihkiminen seurasi 28. lokakuuta. Pääkonsekraattorina toimi Johannes Petrus Huibers, jota avustivat Willem Pieter Adriaan Maria Mutsaerts ja Jozef Willem Maria Baeten.


title: Herman Jan van Elswijk

text: Elswijk erosi tehtävistään Morogoron piispana 15. joulukuuta 1966, jolloin hän sai nimityksen Elephantaris in Mauretanian titulaaripiispaksi. Hän erosi myös titulaarihiippakunnan johdosta 13. elokuuta 1976. Hän osallistui Vatikaanin toiseen kirkolliskokoukseen.


title: William Slade

text: William Slade (11. toukokuuta 1873 Weedon – 30. syyskuuta 1941) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen K Division Metropolitan Police -joukkueeseen.


title: Vicente Bokalic Iglic

text: Vicente Bokalic Iglic (s. 11. kesäkuuta 1952 Buenos Aires) on argentiinalainen roomalaiskatolinen piispa. Hän liittyi lasaristien jäseneksi 5. kesäkuuta 1976 ja sai pappisvihkimyksen 11. huhtikuuta 1978. Hänet nimitettiin Buenos Airesin arkkihiippakunnan vihkipiispaksi sekä Summan titulaaripiispaksi 15. maaliskuuta 2010, ja piispaksi vihkiminen seurasi 29. toukokuuta. Pääkonsekraattorina toimi Jorge Mario Bergoglio, jota avustivat Andrés Stanovnik ja Mario Aurelio Poli.


title: James Romen Boiragi

text: James Romen Boiragi (s. 3. toukokuuta 1955) on bangladeshilainen roomalaiskatolinen piispa. Hänet vihittiin papiksi Khulnan hiippakuntaan 13. tammikuuta 1985 ja nimitettiin saman hiippakunnan johtoon 4. toukokuuta 2012. Piispaksi vihkiminen seurasi 15. kesäkuuta. Pääkonsekraattorina toimi Patrick D'Rozario, jota avustivat Joseph Salvador Marino ja Moses M. Costa.


title: James Romen Boiragi

text: Boiragin edeltäjä Khulnan piispana oli ollut Bejoy Nicephorus D'Cruze.


title: Jean-Luc Brunin

text: Jean-Luc Brunin (s. 14. tammikuuta 1951 Roubaix) on ranskalainen roomalaiskatolinen piispa. Hänet vihittiin papiksi Lillen hiippakuntaan 11. huhtikuuta 1981 ja nimitettiin saman hiippakunnan vihkipiispaksi sekä Usinazan titulaaripiispaksi 20. huhtikuuta 2000. Piispaksi vihkiminen seurasi 28. toukokuuta. Pääkonsekraattorina toimi Gérard Denis Auguste Defois, jota avustivat Jean Vilnet ja Jean-Paul Maurice Jaeger.


title: Jean-Luc Brunin

text: 6. toukokuuta 2004 Brunin sai nimityksen Ajaccion ja 24. kesäkuuta 2011 Le Havren piispaksi.